open-index/open-wikipedia-markdown huggingface dataset:
花生

**花生**（；學名：**'），又叫**落花生**（），重有時叫**花生荳'''（），係豆科花生屬嘅一年生草本植物，原產南美洲同中美洲嘅巴西到秘魯一帶。佢開花結果後會插入地熟，落花而生。花生可以種來食，所以世界好多地方都有種，其中中國既係最大出產地，又係中國嘅一種四大油料作物。

呢種植物重係咁多陸上植物當中，唯一一種喺地上開花，地下結果嘅植物。

## 名
### 落花生
呢種植物由於喺地上開花，地下結果，加上一定要喺好黑嘅地下環境入面先至可以生到花生出嚟，所以「落花生」嘅名就係噉嚟。

### 花生荳
花生因為係荳，所以有時都會叫「花生荳」。

## 全球各地唔同嘅名
花生喺唔同國家嘅語言入面，甚至係喺古代都有唔同嘅嗌法。以下係唔同國家語言嘅唔同嗌法：

## 花生嘅外形
佢一般有30—50厘米高。葉係對生，一個梗（；）有四嚿葉，其中一對響個梗尖。葉長1—7厘米，闊1—3厘米。花同其他荳花類似，一般係單生或簇生品種，2—4厘米大。花係黃帶紅脈。其中，單生嘅品種係生喺樹杈頂，呢啲花一般唔結果；但係簇生品種嘅可以結果，一般生喺樹枝下邊，喺佢受咗花粉後會生實，變成一到四粒種子嘅莢荳，生到三到七厘米長，最後插入到等熟。

## 發現史
其實早喺1492年，哥倫布發現咗新大陸之後，花生就傳到世界各地。佢最先嚟到非洲嘅畿內亞，跟住由葡萄牙人將佢帶到歐亞板塊嗰帶。

## 用途
花生嘅核除咗可以用嚟就噉食，亦可以整成好多品種嘅食品（例如花生餅、花生仁、花生餅乾、花生醬、花生牛奶……）同油，喺植物油入面，花生油嘅品質係最好嘅。另外，花生衣有止血素，可以用嚟縮短凝血時間。

### 營養價值
花生嘅營養價值都好犀利下，其中佢粒核有50—58%脂肪，30%蛋白質，而且佢啲油氣比較清香。但係，食得太多會痴肥。

### 藥用價值

另外，花生喺藥用方面，佢有和胃同潤肺嘅功效。

## 唔好嘅因素

雖然花生係有好多營養價值，但佢重有負面嘅因素：
# 如估食得太多花生嘅話，好容易食滯，講得大劑啲，可以搞到連續幾日肚疴。
# 喺潮濕嘅環境入面儲存嘅話，會生黃曲霉素，而黃曲霉素可以搞到人同動物生癌。

## 文化同經濟
### SNOOPY漫畫

喺美國，從1950年代開始一直賣到2000年初嘅「花生」漫畫，由於嗰本嘢係嗰時漫畫界史入面，第一部有好多角色系列嘅漫畫，結果喺美國街頭好多人睇，喺全世界都好出名。

#### 香港，全球第一花生產量國
花生喺中國內地嘅生產量喺全球嚟講係出嗮名嘅。如估按全球產量嚟講，喺2012年曾經以1670萬噸嘅生產量排全球第一，幾乎霸咗成個地球嘅一半生產量。尤其係山東嗰邊，佢係出油第一大省，幾乎霸咗⅓嘅中國內地嘅出油量。

### 俗語
喺臺灣，由於花生成日喺地下結果，所以嗰頭有句「頂開花，下結籽」嘅俗語。另外，喺粵語區入面，重有句「剝花生」嘅俗語。

## 相
### 植物形態

### 用途

### 經濟

## 參考

## 有關嘅書
* 中国少年儿童百科全书 自然·环境 第397—398页　浙江教育出版社 ISBN 7-5338-1946-2/G·1942
* Vavilov P. P., Rasteniyevodstvo, M., 1986; Pasipanov G. S, Rasteniyevodstvo, M., 1997

## 出面網頁

*落花生, Luohuasheng 藥用植物圖像數據庫 (香港浸會大學中醫藥學院) 
*花生营养价值虽高 五类人群不宜食用 PCLADY健康
* 落花生 Arachis hypogaea Linn. 中国植物志
*花生的营养价值及食用效果和禁忌 菜瓢谷
*花生的营养价值 苹果绿网
*落花生-食用本草 衢州健康网

類:植物油庫
類:藥用植物
類:硬果
類:農作物
花生醬

**花生醬**(，英文：Peanut Butter)係焗花生磨成嘅醬，可以搽喺包上面。好多地方都好受歡迎。花生醬有啲落油，有啲就唔落油。

## 史
現代嘅花生醬係美國醫生家樂(Kellogg)1890年發明嘅，佢整畀啲𡁻唔到嘢，又要蛋白質嘅病人食。

## 整法
整花生醬，首先將焗乾嘅花生仁，用160℃高溫炒30分鐘，跟住剝衣，再加入百分之一到三嘅食鹽、砂糖、油脂。再打碎攪勻。有啲會加入粟米粉、澱粉或其他香料來調味。

## 種類
花生醬除咗完全打碎之外，亦會加入其他料，等佢有唔同口味。幼滑花生醬係無加料嘅花生醬，而粗粒花生醬係加嗟碎花生。有時重會有蜜糖或者朱古力。

## 風險
花生醬係同焗花生，會有產生嘅物質，令到某啲人過敏。

## 嘢食
*花生醬包
*花生醬曲奇

## 注
廣湛高速公路

**廣湛高速公路**顧名思義係從廣州至湛江嘅一條高速公路，途徑廣州、佛山、開平、陽江、茂名、湛江等地方，而成條高速公路係由廣佛高速公路、佛開高速公路、開陽高速公路、陽茂高速公路以及茂湛高速公路組成。

廣湛高速公路喺2004年12月20號全線開通（當中廣佛高速公路喺1989年開通），全線開通之後，從廣州到湛江全程388公里，需時4個鐘頭，相比以前行國道，慳咗1－2個鐘頭。

廣湛高速公路係中國大陸兩縱兩橫高速公路主要架搆黑龍江同江至海南三亞主幹線係廣東境內重要一部分，國家高速公路網規劃編號為M15（瀋陽至海口高速公路），同時亦係連接珠三角地區、粵西地區以及廣西海南兩省嘅一條公路主幹線。

類:廣東嘅高速公路
類:廣州嘅高速公路
類:佛山嘅高速公路
類:江門嘅高速公路
類:陽江嘅高速公路
類:茂名嘅高速公路
類:湛江嘅高速公路
三茂線

**三茂線**係駁埋三水同茂名嘅鐵路。三茂線分兩次起，分別係1958年到1961年，以及1977年到1991年。家下係廣州鐵路集團有限公司管理。條線由廣三線上邊嘅三水火車站開始，途經三水、肇慶、陽春，最後到達茂名東站，全長310千米，經34個車站，係駁住珠三角同粵西、海南、廣西之間重要鐵路幹綫。

由於通車之後，每年運輸量不斷咁升，到咗21世紀，三茂線總體運力已經超過設計上限，廣鐵集團曾經計劃將廣三線全線同埋三茂線，全線昇級做電氣化雙線，但係後尾，政府規劃咗更加先進嘅西部沿海高速鐵路，最後昇級計劃無限期擱置。所以家下重係用緊柴油火車。
肇慶

**肇慶**（；普通話拼音：Zhàoqìng）係廣東省一座城市，响廣東中西部，西江沿岸。

秦朝嗰陣經已有肇慶呢個地方。明清嗰時叫**肇慶府**，轄地比家下大好多，南邊去到海濱陽江縣同恩平縣。家下係地級市，治所響端州，管3個市轄區、1個縣級市同4個縣。

肇慶嘅端硯同裹蒸糭好出名。

## 歷史

根據考古發現，肇慶地區嘅封開縣喺十四萬年前左右已經有人住。 

古時肇慶一帶係百越聚居之地，公元前214年，秦國南征百越嗰陣，置南海郡同桂林郡。家下肇慶地方，就響南海郡四會縣同郡林郡裏便。公元前111年，大漢元鼎六年，境內開八縣，分屬三郡，全部響交州。南海郡有四會，蒼梧有廣信、謝沐、高要、封陽同端溪，而合浦郡就有高凉、臨允。

去到三國時代，226年，吳黃武五年，拆開廣州出交州，家下懷集一帶，就歸荊州臨賀郡。

隋朝時叫端州。公元1118年重和元年，大宋徽宗趙佶，覺得端州靈氣令佢做得成皇帝，就改名做肇慶，即係吉慶之始咁解。

大明同大清時，肇慶好多年來都係兩廣總督駐地。大明嗰陣，1583年，天主敎傳教士利瑪竇來到肇慶，肇慶府官留佢響度。1584年，利瑪竇就做咗第一張中文世界地圖。1589年佢俾新官趕走。

大明嗰陣，肇慶府有一州十一縣。一州指德慶州，九縣係高要、四會、新興、高明、廣寧、封川、開建、陽江、陽春同埋恩平。

大清嗰時，隸廣肇羅道。順治六年，新興縣開平屯，加埋新會、恩平兩縣分出來嘅地，開咗開平縣。雍正九年，劃廣州府新會縣大官田，再加開平縣分出來嘅地，開咗鶴山縣。同治九年，陽江升做直隸廳，脫離肇慶府。光緒卅二年，陽江又升做直隸州，肇慶府陽春同恩平劃畀陽江。

民國嗰陣，廢州府。

## 地理

家下肇慶市政區，東接清遠市，南接佛山市，西南接雲浮市。而西便係廣西壯族自治區，接梧州市同賀州市。

出名嘅人：
＊ 區瑞強： 香港資深歌星
* 麥基： 過左身嘅香港演員
* 梁家騮： 香港政治人物
* 梁美芬： 香港政治人物

## 政治
現任肇慶市長范中傑响2017年8月上任。現任中共肇慶市委書記賴澤華响2016年7月上任。

### 政區
家下肇慶市中心係端州區，轄下仲有鼎湖區、高要區、縣級市四會、德慶縣、封開縣、廣寧縣、懷集縣。

廣寧縣、封開縣同德慶縣、懷集縣，亦代管高要市同市。

## 參考

## 出面網頁

*
德仁

**德仁**（；）係日本今上天皇，上皇明仁同上皇后美智子嘅大仔，幼名**浩宮**。隨住明仁喺2019年4月30號提前退位，德仁喺同年5月1號即位日本天皇，定年號為令和。

老婆係前外交官雅子，兩個人生咗個女，叫愛子內親王。

## 經歷

### 皇孫時代

1960年2月23號，下晝4點15分，皇太子明仁親王同皇太子妃美智子嘅大仔喺東京都千代田區皇居入面嘅出世。當時德仁親王喺皇居入面由倉庫改成宮內廳醫院嘅產房出世。當時嘅太子妃美智子喺有咗嗰陣，想畀自己啲仔女同日本嘅普通家庭一樣喺當地醫療機構生，佢提出喺東京都中央區聖路加國際醫院分娩嘅意願，儘管向宮內廳不斷爭取，宮內廳仍然決定畀佢喺宮內廳醫院生產，而唔係嘅民間醫院生產，因此德仁親王曾經調侃自己「喺城河入面嘅穀倉出世」。由於當時宮內廳知道皇太子夫婦為咗生育需要，於是宮內廳就將皇居內嘅穀倉改裝成為宮內廳醫院嘅設施，由東京大學名譽教授同婦產科醫生小林隆負責接生，於是德仁親王就喺啱啱起好嘅宮內廳醫院出世，然後佢嘅出世就打破以往喺皇宮內設置「御產殿」嘅先例，於是成為第一位喺醫院出世嘅皇族成員，其後佢細佬文仁同妹妹清子亦都喺宮內廳醫院出世。作為日本戰後第一個誕生嘅內廷皇族，佢吸引到日本國民嘅關注。

同年2月29號進行命名儀式，由爺爺昭和天皇命名為「浩宮德仁」。幼稱「浩宮」出自四書中嘅《中庸》第32章「**浩浩**其天」，而個名「德仁」就同樣來自呢本書「苟不固聰明聖知達天**德**者」。

阿媽美智子曾經係天主教徒，因為要入畀皇室而改信神道教。

某日，德仁發現一條古代道路遺跡，就此迷戀於交通運輸嘅歷史，亦以此為題獲得歷史學學士同碩士學位。佢後來曾經話：「由我童年開始就對道路有著熱切嘅興趣。喺道路上，你可以走向未知嘅世界。或者噉講，既然我過著一種冇機會自由外出行動嘅生活，噉道路就係一種走向未知世界嘅珍貴橋樑。」

德仁阿爸明仁曾經喺澳洲墨爾本有過美好經歷，因而鼓勵德仁到墨爾本增廣見聞，1974年8月，14歲嘅德仁被送去墨爾本嘅寄宿家庭，當時寄宿家庭主人係商人哥連·哈珀（）。

### 皇太子時代
德仁喺皇太子時期擔任日本赤十字社名譽副總裁，學習院大學歷史館客座研究員。

1989年，老豆明仁繼位，成為新一代天皇，而德仁就響1991年畀明仁冊立為皇太子。1993年，佢同小和田雅子宣佈結婚，響同年6月正式結婚。

響2001年，獨女愛子出世。

### 天皇時代

響2019年，老豆明仁退位，讓位畀德仁，以五十九歲之齡成為天皇，係歷嚟最大年紀嘅天皇。而德仁同日改元「令和」。

同年5月，美國總統當勞侵訪問日本，德仁親自迎接。

## 年表
* 1960年2月23號，下晝4點15分，皇太子明仁同太子妃美智子嘅大仔喺東京皇居宮內廳醫院出世，係昭和天皇嘅第一皇孫。
* 1964年10月29號，進行「着袴之儀」。
* 1980年2月23號，成年禮（20歲，皇居宮殿春秋之間）。
* 1982年3月，學習院大學文學部史學科（文學士）畢業。
: 同年4月，進入學習院大學大學院。攻讀歷史學、中世紀交通同流通史。
* 1983年到1985年，進入英國牛津大學墨頓學院，研究泰晤士河水路運輸史。
* 1988年，讀完學習院大學院大學院人文研究科博士前期課程（人文科學碩士）。
* 1989年1月7號，老豆明仁親王即位，而喺事實上成為新嘅皇太子（皇位第一順位繼承人，法定推定繼承人）。
* 1991年2月23號，被冊立為皇太子（31歲，皇居宮殿松之間），並被授予「」（皇居宮殿表御座所鳳凰之間）。
* 1993年1月19號，皇室會議宣布，小和田雅子內定為皇太子妃。
: 同年4月12號，喺小和田邸進行納采儀式。
: 同年6月9號，結婚典禮（宮中三殿賢所）。
* 2001年12月1號，獨女敬宮愛子內親王誕生。
* 2019年5月1號，即位第126代天皇，同年10月22號，喺東京皇居舉行即位大典。

## 外訪經歷
### 昭和
*1974年
**
*1976年
**、
*1980年
**
*1982年
**（經）
*1983年
**（留學）、、、、、、等16國
*1986年
**（出席安德魯王子婚禮）
*1987年
**、、（經）
**（出席開幕式）

### 平成
*1989年
**（經）列席歐羅巴利亞日本祭開幕式。
*1990年
**（經、）出席第10屆國際經濟史學會
*1991年
**
**
*1992年
**
*1994年
**

## 屋企

老豆：明仁

阿媽：美智子

兄弟姐妹：細佬文仁---細妹黑田清子

老婆：雅子

* 獨女：愛子內親王

### 系譜

## 相

File:Rittaishi of Prince Naruhito.jpg|1991年2月23號，被冊立為皇太子
File:Naruhito-2008-3-editado.jpg|2008年6月出訪巴西
File:BhutanroyalvisitNovember 21, 2011 -4.jpg|2011年11月，不丹皇室到訪
File:Barack Obama Emperor Akihito and Empress Michiko cropped Barack Obama Emperor Akihito and Empress Michiko 20140424 2.jpg|2014年4月，美國總統奧巴馬到訪
File:Crown Prince Naruhito and Prince William cropped 2 Crown Prince Naruhito and Prince William 20150227.jpg|2015年2月，威廉王子到訪
File:Crown Prince Naruhito (2018).jpg|2018年3月出訪巴西
File:Michel Temer and Naruhito.jpg|2018年3月，會見巴西總統特默
File:Reiwa.jpg|2019年5月
File:Emperor Naruhito (cropped).jpg|2019年10月22號，於即位禮
File:Donald Trump and Emperor Naruhito walking in the Imperial Palace.jpg|2019年，美國總統當勞侵訪問日本


## 攷

## 出面網頁
* 日本宮內廳對德仁親王嘅介紹
* 德仁親王略歷
三邑

**三邑又叫南番順，**係指廣東嘅南海、番禺、順德三縣，即係而家廣州同佛山嘅全境（唔包括從化、花都、增城、三水、高明同南沙南部）

## 範圍
南海包括家下南海區，禪城區，荔灣區（唔包花地河以東嘅芳村等地），越秀區西部分同白雲區西南部分。

番禺係越秀區東部地區、荔灣區（芳村部分）、海珠區、白雲區、天河區、黃埔區、番禺區同南沙區一部分。

順德係佛山市順德區。

而大清來講，家下廣州核心地方，都係南海縣同番禺縣境，即係家下廣州市越秀區、海珠區、荔灣區、天河區。

## 經濟
大清時，南海、番禺、順德係廣州府三個縣。當時漁農業發達，省城又喺南海同番禺嘅縣境入面，係比較富庶嘅地方，呢個情況，至今無改。

## 睇埋
* 四邑
* 五邑
* 六邑
四邑

**四邑**古稱**岡州**，喺廣東珠江三角洲以西，今日係江門市轄下四個地方。由東向西行，即係新會、台山、開平同𠹺恩平四地。

四邑一帶，舊陣時同省城廣州交通無咁方便，所以就自成一角。呢帶講嘅廣東話，係四邑話，新會話同台山話係代表發音。四邑話口音同廣州話差好遠。

大清時，四邑同富庶啲嘅三邑南海、番禺、順德比差好遠。因爲同省城隔涉，清時係比較窮，唔少人出埠搵食。又因爲爭地，土人同客家人成日鬥。土客械鬥亦促成更多人要出埠搵食。皆因人多，喺外埠唐人街幾有影響力。四邑人因爲同聲同氣，所以中意搞同四邑同鄉組織。四邑嘅字都好常見。

共和國行市管縣之後，江門市管埋鶴山，所以四邑加鶴山，就合稱五邑。

## 史
四邑個名係大清嗰陣形成，係四個貼𠹺嘅縣，即係廣州府新會、新寧兩縣、同𠹺肇慶府開平、恩平兩縣。其中，新會、新寧同恩平係大明嗰陣就有，大清跟明制保留。

四邑之中，恩平縣同新會縣最古老，大明之前就有。大明弘治十一年（1498年），新會劃出西南便得行都同文章都，開新寧縣。

大明紹武元年（大清順治三年，1646年），清軍攻入廣東。十二月三十，清兵入新會城。大清順治六年（大明永曆三年，1649年），清軍響開平係開縣。開平縣係由肇慶府新興縣嘅開平屯，加上恩平同新會劃地而成。雍正九年，新會同開平各劃一窟來開鶴山縣，歸肇慶府管。同治七年，新寧分出赤溪。光緒三十二年，恩平脫離肇慶，改歸新開嘅陽江。

中華民國時嘅1914年，新寧改名做台山。

共和國時，區界變得好快，同大清時比，都幾唔同。1951年1月12號，江門脫離新會，成立江門市，係省轄市。1953年，赤溪併返入台山。1958年11月，開平、恩平合做開恩縣，後尾又改名開平縣。1961年3月16號，開平同恩平又分返開兩縣。

1983年6月1號，實行市管縣，新會縣倒轉頭屬江門市，江門市就係地級市。

1992年，台山縣轉成縣級市，改名台山市。1992年10月8號，新會縣轉成縣級市，改名新會市。1993年3月28號，開平縣變成縣級市，改稱開平市。1994年，恩平縣變成縣級市，改叫恩平市。

2002年9月1號，新會市變做新會區。新會人從來唔認爲自己係江門人，本土意識非常強烈。

## 五邑、六邑
五邑加鶴山，加𠹺赤溪就係六邑。

## 大姓
張、陳、林、周、謝、關、李、麥、黃、趙、梅、馮、鄺、司徒

## 名人
* 羅蒙正：大元詩人，臺山大江鎮人
* 陳獻章：大明理學家，新會人
* 李江：大明詩人，廣東開平沙塘鎮人
* 梁啓超：學者
* 吳尚時：地理學家
* 黃慶雲：研究辛亥革命嘅歷史學家，新會人
* 司徒華：香港泛民主派元老
* 司徒宏沛：廣州中山醫學院腫瘤醫院創辦人之一
* 司徒展：美籍唐人，外科醫生
* 伍錫洪：香港私立宏恩學院心理系教授
* 關德興：香港藝人
* 伍舜德、伍沾德兄弟：美心食品開山鼻祖
* 麥嘉：香港藝人

## 睇埋
* 三邑

## 攷
江門市

**江門市**（）響中國廣東中西部南岸，西江下游，南海之濱家下係地級市，叫**江門市**，舊時係個鎮，叫江門鎮。市管三區四縣級市，即係蓬江區、江海區、新會區，同埋台山市、開平市、鶴山市、恩平市。江門市個城（讀seng2）響蓬江，係正牌江門嘅地方，原本係新會縣下嘅墟市。江門市呢帶就係清同民國嘅四邑地方。加埋鶴山，就係五邑。

一般來講，日常講江門，係指舊時江門嘅範圍，即係蓬江區同江海區一帶。

大清曾經同英國簽約，江門做商港，開放畀外國，所以前有名係**Kong-Moon**。

而家佢係粵港澳大灣區9+2城市群其中一個城市。

## 名

一般講嘅江門，地處西江同佢支流蓬江嘅匯合處，江南嘅煙墩山，同江北嘅蓬萊山，對峙如門，所以就叫江門。

## 史
江門響秦、漢係番禺縣地。三國後係新會縣地。

明、清時期，新會縣屬下嘅江門鎮逐漸興起，逐漸成為珠江三角洲嘅一個貿易中心，西江中下游一帶嘅商品多數喺呢度集散。清光緒廿八年（1902年）9月5號，根據《中英續議通商行船條約》開放為通商口岸。

1925年，中華民國將江門定為省轄市。1931年撤銷市建制，畀返新會縣轄。民國時同南海縣佛山鎮，增城縣新塘鎮，東莞縣石龍鎮並稱為廣東四大鎮。當時嘅江門商業極為發達，喺家下市區長堤路、倉後路同埋太平路，附近存有超過三公里嘅騎樓街。當時富商喺市區同埋附近白沙鄉嘅東海里、江右里、迦南里等起咗好多富有西洋風格嘅豪宅。

到咗中華人民共和國，1951年1月12號，又由新會縣劃返出江門市，之後先後由粵中行署、肇慶專區同佛山專區管。政府掟咗一大筆錢，喺江門用來起門類齊全嘅工業體系，出名嘅企業有，曾經係亞洲第二大糖廠嘅江門甘蔗化工廠、江門柴油機廠、江門造紙廠、江門船廠、江門無線電三廠、江門鎖廠、江門電纜廠等等，多不勝數，嗰陣江門嘅產值躍居廣東第三位。

1952年10月13號，五邑地區最大嘅婦幼保健院，江門市婦幼保健院投入服務。

1983年市管縣新體制實行，江門定為省轄地級市，轄下有新會、台山、鶴山、恩平、開平、陽江、陽春共七個縣。1988年，陽江同陽春獨立建市，其餘縣亦相繼升為縣級市。現時一般認為江門指蓬江區同江海區。改革開放後隨住珠三角民營經濟，外向型經濟嘅崛起以及管理不善，江門原先嘅國有工業企業相繼破產或者俾私人收購。人均國民生產總值，逐漸俾鄰市，好似中山同佛山等拋離，成為珠三角相對落後嘅地區。

## 話
江門一帶，通廣州話。唔少中老年人會講同新會話相似嘅江門話，響後生入面都有好多人平時互相講幾句江門話。但係近年來外地人越來越多，加上好多市區市民嘅仔女都從細講廣州話，唔講江門話，所以而家響江門街頭已經越來越少聽到人講江門話。大部份人重係識聽，不過唔少後生嘅江門人已經係唔識聽台山話、開平話甚至新會話。

除咗江門市區，外海、荷塘、禮樂各地都有自己嘅方言。雖然同江門話、新會話屬同一語系，但係純正嘅外海話依然非常難明。不過而家嘅後生講嘅方言入面已經相當程度廣州話化，傳統特色（但難明）嘅俗語逐漸少見。

## 經濟
江門曾經係廣東省重要嘅製造業基地，機電、紡織服裝、食品、造船、造紙及紙製品、電子信息、建材、軌道交通等為江門七大支柱產業。但係由於各種原因，江門各工業喺珠三角已經無能力同順德、東莞拗手瓜。現時電單車、高鐵輕軌地鐵製造係江門嘅優勢產業。

2018年江門預計地區生產總值2900億，比上年增長7.8%。一般公共預算收入243.93億，增長9.7%。居民人均可支配收入2.9萬，增長8%以上。

2013年建立大廣海灣經濟區。

2014年11月28日，蓬江萬達廣場開業。

## 人口
江門市區建成區（指堤東，江南，倉後，環市等人口密集區域），人口穩定喺40萬左右，未包括杜阮、潮蓮、荷塘等衛星城鎮。

## 交通
自明朝起江門就喺水陸樞紐。大洲灣昔日喺古海上絲綢之路重要嘅交滙點。現在江門喺粵港澳大灣區四大鐵路樞紐之一。
### 軌道交通
江門係中國最早建設鐵路嘅地區之一，早喺1909年連接新寧（台山）同新會嘅新寧鐵路已經通車，其後因戰爭拆毁而成為無鐵路地區。直至2011年嘅廣珠城際鐵路、2012年嘅廣珠鐵路開通運行，江門自戰爭後再一次建造鐵路交通網，並連接粤港澳大灣區各城市。2018年嘅江湛鐵路開通運行。2020年珠三角西綜合交通樞紐江門站（又叫珠西樞紐）竣工。江門站東接廣深，西接湛茂，通達珠佛肇及連貫國家鐵路綱。珠西樞紐係廣東第四大交通樞紐。
2021年年底，南沙港鐵路建成開行列車。

#### 鐵路
* 江門站
* 江門東站
* 江門北站
* 棠下站
* 新會站

### 快速道路
### 通道
* 黃茅海跨海通道
#### 高速公路
* 開陽高速公路
* 中開高速公路
* 江珠高速公路
* 佛開高速公路

## 景點
* 啓明里國家旅遊休閒街區
* 開平碉樓及立園
* 上川島及大洲灣遺址

## 出面網頁

*江門市政府首頁
應召女郎

**應召女郎**係種妓女，接靠嫖客電話，約到指定地點上門做生意。

## 俗稱
廣東話有時稱佢哋為「**馬**」。佢哋嘅管理人或中間人可以俗稱為「**馬夫**」。

### 「私鐘」
「**私鐘**」（又叫**CC**）係指一啲一腳踢，冇中間人嘅應召女郎。「私」係私家或自家，「鐘」係鐘頭。應召女郎係用私人時間嚟接客，而做嘢嘅時間係以鐘頭做單位，因為冇中間人， 有收入都係自家嘅，唔使同人分。

## 睇埋
* 送外賣
* 《應召女郎1988》
花都 (搞清楚)

**花都**可以係：
* 花都廣場：多處。
* 法國首都巴黎
* 花都區，中國廣州市下轄嘅市轄區
花都

**花都**（），原本係叫**花縣**（），係喺廣東廣州嘅一個市轄區，叫**花都區**，喺市北邊。中間改過做縣級市做**花都市**，後來撤市改區。

## 地理
地理上花縣係廣州嘅「北大門」，自古有「省城之屏障，南北粵之咽喉」嘅講法，向來都係軍事要地。按照而家嘅行政建制，廣州市入邊嘅花都，東邊係從化，南邊係白雲區。喺市界外，北邊係清遠清城，西邊係佛山三水。

## 史

花都一帶，秦國征嶺南時，將佢歸入南海郡番禺縣。隋朝時改歸南海縣管。大宋嗰陣，花都呢帶係分畀番禺、南海兩縣管。

1686年，大清康熙二十五年，廣東省番禺縣近花山一帶，夾埋南海縣地，就開咗個新縣，叫**花縣**。花縣就仍然係廣州府管。19世紀，太平天國天王洪秀全，就響呢度出世。民國時期廢州府，花縣直轄於廣東省。

共軍入粵之後，花縣就掉來掉去，跟過江北專區、珠江專區、粵北行政區、佛山專區。1960年4月劃做廣州市屬縣。1993年6月18號，縣改市，改名**花都**，變做**花都市**，由廣州市代管。2000年5月21號正式併入廣州市，變咗**花都區**。

## 政區
花都下有新華街道、新雅街道、秀全街道、花城街道、花山鎮、花東鎮、梯面鎮、炭步鎮、赤坭鎮、獅嶺鎮。

## 參考
天干

**天干**，為華夏遠古時序符號，一共十字，故此叫**十干**。古稱**十日**，前漢與地支合稱母子，天干**母**，地支子，故此叫**十母**。後漢時起名**幹**，同枝相配，後減筆，幹化**干**，枝化**支**，再配天地改叫**天干**、地枝。十干者，「甲」、「乙」、「丙」、「丁」、「戊」、「己」、「庚」、「辛」、「壬」同埋「癸」，循環使用。夏商常見用做王名。後世多用來占卜、排序、記時等。

天干來源有啲神祕，然而種種古文獻，都指佢同時序有關。古稱十日，以天文而言，一年之間，日喺天移動，分成十段時間，可稱為十月曆。

## 來源
天干來自古曆法，一年分成十份，各稱一日，共十日。

### 天干同十日
天干古稱十日，至明顯漢時王充所寫衡論，說日一篇咁講，「世俗又名甲乙為日、甲至癸凡十日。日之有十、猶星之有五也。」由此可知，當時坊間叫「甲乙丙丁戊己庚辛壬癸」各個做日，合稱十日，可以同金木水火土五星相比。不過到漢時，由於年代久遠，已經唔清楚十日含義，各家都各自解說。

之不過， 仍有唔少文獻都提及十日。早二三百年，漢時所撰淮南子天文就咁寫，「凡日、甲剛乙柔、丙剛丁柔、以至於癸。」同衡論所記相合，甲到癸都叫日。

同篇另有「數從甲子始、子母相求、所合之處為合、十日十二辰、週六十日、凡八合。合於歲前則死亡、合於歲後則無殃。」甲子就天干地支相合。當時天干叫十日，地支叫十二辰。

重有一句，「律以當辰、音以當日、日之數十、故十寸而為、十尺而為丈。」漢時有種睇法，天文曆法同音律為一體。咁依句「日之數十」，亦都指十日。

成書於戰國嘅周禮，春官宗伯一篇有講，「馮相氏、掌十有二歲、十有二月、十有二辰、十日、二十有八星位、辨其敘事、以會天位。冬夏致日、春秋致月、以辨四時之敘。」表明馮相氏會憑住天文，今日所言星體位置同變化，以斷定一年時節。十日亦係其中一項。

同樣戰國時寫成嘅左傳，昭公五年記，「明夷、日也。日之數十、故有十時、亦當十位。」十日即十時，亦即一年中分十段時間。

同書昭公七年，「故詩曰、普天之下、莫非王土、率土之濱、莫非王臣。天有十日、人有十等、下所以事上、上所以共神也。」天有十日，並非指天上有十個日，而為日在天時運行，有十個位置，亦即一年分十個時段。

### 天干對應時節

司馬遷寫史記，有講天干地支對應各月。書中天干以十母為名，地支以十二子為名。史記以一年八風為記。內裏有脫簡錯簡，而有缺漏，仍大概睇出干天對應時節。

#### 不周風居西北

*「不周風居西北」
*「十月也、律中應鐘。應鐘者、陽氣之應、不用事也。其於十二子為亥。亥者、該也。言陽氣藏於下、故該也。」

十月，十二子為亥。

#### 廣莫風居北方

*「廣莫風居北方」
*「十一月也、律中黃鐘。黃鐘者、陽氣踵黃泉而出也。其於十二子為子。子者、滋也。滋者、言萬物滋於下也。」
*「其於十母為壬癸。壬之為言任也、言陽氣任養萬物於下也。癸之為言揆也、言萬物可揆度、故曰癸。」
*「十二月也、律中大呂。大呂者。其於十二子為丑。」

十一月，十二子為子。

十母壬癸。

十二月，十二子為丑。

#### 條風居東北

*「條風居東北」
*「正月也、律中泰蔟。泰蔟者、言萬物蔟生也、故曰泰蔟。其於十二子為寅。寅言萬物始生螾然也、故曰寅。」

正月，十二子為寅。

#### 明庶風居東方

*「明庶風居東方」
*「二月也、律中夾鐘。夾鐘者、言陰陽相夾廁也。其於十二子為卯。卯之為言茂也、言萬物茂也。」
*「其於十母為甲乙。甲者，言萬物剖符甲而出也。乙者，言萬物生軋軋也。」
*「三月也、律中姑洗。姑洗者、言萬物洗生。其於十二子為辰。辰者、言萬物之蜄也。」

二月，十二子為卯。

十母為甲乙。

三月，其於十二子為辰。

#### 清明風居東南維

*「清明風居東南維」
*「四月也、律中中呂。中呂者、言萬物盡旅而西行也。其於十二子為巳。巳者、言陽氣之已盡也。」
*「五月也、律中蕤賓。蕤賓者、言陰氣幼少、故曰蕤；痿陽不用事，故曰賓。」

四月，十二子為巳。

五月。

#### 景風居南方

*「景風居南方」
*「其於十二子為午。午者、陰陽交、故曰午。」
*「其於十母為丙丁。丙者、言陽道著明、故曰丙。丁者、言萬物之丁壯也、故曰丁。」

十二子為午。

十母為丙丁。

#### 涼風居西南維

*「涼風居西南維」
*「六月也、律中林鐘。林鐘者、言萬物就死氣林林然。其於十二子為未。未者、言萬物皆成、有滋味也。」
*「七月也、律中夷則。夷則、言陰氣之賊萬物也。其於十二子為申。申者、言陰用事、申賊萬物、故曰申。」
*「八月也、律中南呂。南呂者、言陽氣之旅入藏也。其於十二子為酉。酉者、萬物之老也、故曰酉。」

六月，十二子為未。

七月，十二子為申。

八月，十二子為酉。

#### 閶闔風居西方

*「閶闔風居西方」
*「其於十母為庚辛。庚者、言陰氣庚萬物、故曰庚。辛者，言萬物之辛生、故曰辛。」
*「九月也、律中無射。無射者、陰氣盛用事、陽氣無餘也、故曰無射。其於十二子為戌。戌者、言萬物盡滅、故曰戌。」

十母為庚辛。

九月，十二子為戌。

## 對應羅馬字母
現代都有用十個天干嚟排序，對應羅馬字母「a」至「j」。用完天干，就用埋十二個地支。因為天干同地支加埋只有廿二個，所以羅馬字母次序入面最後嘅「w」、「x」、「y」同「z」就冇天干或者地支對應；遇到「w」、「x」、「y」同「z」，就分別用「物」、「天」、「地」同「人」。

喺十九世紀中期，中國數學家李善蘭用天干、地支、「物」、「天」、「地」同「人」嚟翻譯羅馬字母；十個天干分別代表「a」至「j」。遇到大寫字母，就用代表細寫字母嘅漢字加「口」字部表示。

## 天干表
### 各語言嘅讀法

### 各要素嘅關連

## 睇埋
* 地支
* 五行
* 八卦
* 生肖
* 節氣
三水

**三水**（；威式拼音：**Samsui**；官方外文名：**Sanshui**）喺中國廣東，依家係佛山市嘅市轄區，叫**三水區**，原本係個縣嚟，叫**三水縣**。三水近省城，舊時有唔少人去海外謀生，區內有著名嘅僑鄉逕口。

## 地理
三水東西窄，南北長，南北最長68千米，東西最長闊為30.1千米。三水面積874.22平方千米。

三水顧名思義，由三江匯集而成，西江、北江同埋綏江。西北便多啲高山，地勢西北斜落東南，東南便係三江沖積平原，響珠江三角洲平原來講，離海甚遠。呢處最高嘅西平嶺，都只不過係591米。佢就響佛山市區以北。

### 山
三水南有昆都山，北有龍坡山。

### 水
北江向西南流，到胥江口，東便分條蘆包水，而西南便到四會，合埋綏江，叫思賢滘水，再會合西江。北江過三水市區，就叫肄江，到西南潭入度入南海。北江西南潭，出條三江水，夾埋蘆包水，就到南海，再出石門，流到珠江。

三水西便有西江，由高要入來。青岐水頭駁綏江，接綏江水，東南過金洲山，亦都入南海。

## 史
三水一帶，原本係肇慶府高要縣同廣州府南海縣地。1526年（大明嘉靖五年），見呢處比較難管，開三水縣，歸廣州府。因呢處西江、北江同綏江匯集，取名三水，即「三水合流」嘅意思。

大清時縣丞駐西南鎮。另有有胥江、三水二巡司。三水口亦名河口，有商埠。1897年（大清光緒廿三年），中英緬甸條約訂三水係商埠。有三水、西南二驛，開三佛鐵路（今日廣三線）。

由美國合興公司修築嘅廣三線喺1901年（光緒廿七年）開工，同年10月石圍塘至佛山段16.2千米先行通車。1903年（光緒廿九年）12月10號，佛山段嘅三佛鐵路亦都正式通車，全長48.9千米，三水境南有三水同西南兩個站。之後，湖南、湖北、廣東三省商人，集資675萬美元，贖回三佛鐵路，改名為三省鐵路，自此中國就有商辦鐵路。 

共和國成立初期，三水縣並無變，但之後就變得好密。1959年3月2號，三水縣就併咗入南海縣。一年後，1960年9月30號，恢復返三水縣。1993年3月29號，撤縣建市，三水變成縣級市，叫**三水市**。

2002年12月8號，中華人民共和國國務院發國函[2002]109號，批准調整佛山市行政新劃法。撤三水市，設立佛山市三水區。2003年1月8號，三水區正式成立，成為佛山市五區之一。

## 政區
三水響佛山市來講係北面，同市來講，南面係南海區，西南係高明區，隔住西江。市外來講，東係廣州市花都區，北係清遠市清新縣，西南係肇慶市高要市。

家陣三水轄下有兩個街道同埋五個鎮：

*西南街道：轄區面積178平方公里，常住人口超20萬，外來人口超12萬
*雲東海街道：轄區面積56平方公里，常住總人口4.3萬
*大塘鎮：轄區面積98.23平方公里，戶籍人口3.9萬人，外來人口2萬人
*樂平鎮：轄區面積198.5平方公里，戶籍人口約7.5萬人
*白泥鎮：轄區面積66.46平方公里，戶籍人口2.38萬人，外來人口超6萬
*蘆苞鎮：轄區面積105平方公里，戶籍人口近5萬人，外來人口1.5萬人
*南山鎮：轄區面積115.62平方公里，常住人口2.7萬人，戶籍人口2.3萬人（含歸僑僑眷2432人）。

## 人口
2008年，全區戶籍總人口有41萬人。三水籍華僑同香港、澳門、台灣人有20幾萬，係廣東著名僑鄉。

## 經濟
2006年，三水致力工業，經濟以持續、快速、健康爲目標。當時生產總值255.4億元，多過年初預算1.45億元，增長17.8%。

## 交通運輸
巴士系統：

的士：由佛山新協力的士經營，起標價5元/2公里，超出1公里按每公里2元（按油價需要，或收取燃油附加費）。

地鐵：暫時冇

## 人物
* 何維栢，大明尚書
* 汪精衞
* 湯恩佳，香港生意人同宗教領袖
* 林穎嫺，1987年度香港小姐競選季軍
* 蔡楓華，香港歌手
* 黃子華，香港棟篤笑演員
* 鳳凰女（郭瑞貞），粵劇演員，中國國民黨黨員
* 鄧碧雲，粵劇同電視演員
* 李蕙敏，香港歌手，同區凱倫組織過Echo樂隊
* 李樂詩，香港探險家
* 韋基舜，香港生意人
* 錢小豪，香港武打演員
* 姚亦澧，香港無綫電視藝人
* 劉聖雪，香港新民黨成員

## 註
骨 (時間)

時間上，一個**骨**即係四分之一個鐘頭，即係 15 分鐘；「骨」係英文 "quarter"（四分之一）嘅音譯。

## 睇埋
*字 (時間)

## 參考
Jason-2

**Jason-2**係粒喺2008年6月20號 07:46 GMT 由一支 Delta-2 火箭喺加里福尼亞 Vandenberg 空軍基地發射上太空嘅人造衞星；佢會用微波測量快至三個鐘之內嘅大海水面形狀，準至 4 厘米。佢嘅數據傳返地球之後，科學家可以用來研究地球氣候，航海、工程同生物學家亦都可以用到。

負責嘅係 Eumetsat。

## 出面嘅資料
*http://news.bbc.co.uk/2/hi/science/nature/7457818.stm (20080620105110 攞料)
Stimmung

**Stimmung**（德文，意思大約係氣氛，情緒，較音）係德國作曲家Karl Heinz Stockhausen响1968年作嘅一首合唱歌，畀六個人加六個咪高峰唱。
滑坡指數

**滑坡指數**（）係一場大雨造成山泥傾瀉嘅機會指數。呢個指數分為一至十級，指數愈大，冧山泥風險愈高。

呢個指數係香港土木工程拓展署首創。2008年6月6號至8號喺香港嗰場大雨嘅滑坡指數係12.3。
 
## 攷

## 拎
*港創「滑坡指數」防止土石流及坍方
*滑坡指數
差人

**差人**（），又叫***'同埋***'，中國大陸度依家係由***'抑或'''[[中國人民警察|人民警察]]'''（簡稱'''民警'''）去執行呢部分嘅職權，而香港仲係由[[警務處]]所屬嘅專職警隊去負責執法。差人一般有權拉人返[[差館]]問話；有出街行嘅，又有坐[[寫字樓]]嘅[[文職]]；分軍裝同埋便衣。

[[香港警察]]舊時俗稱叫做'''綠衣'''或者'''大頭綠衣'''。香港成為英國殖民地之後，就出現咗屬於香港嘅警隊。而嗰陣時警察成員大多數係[[印度]]人，由於香港人慣咗叫印度人做「[[阿差]]（）」，加上差又有衙差嘅意思，所以喺兩者結合之下，香港人就慣咗叫警察做差人。

==名同衍生詞彙==
「差役」係[[粵語]]入面最先對「Police」嘅嗌法，呢種嗌法嚟自[[中國歷史]]上面分布喺唔同地方嘅治安機構「衙門」入面負責執行差事嘅「衙門差役」，後嚟演變做「差人」，至於「警察」就係再後嚟先由第啲語言度引入嘅。

由於嗰陣時嘅粵語社會將呢種職業嗌做「差人」，於是衍生咗好多同「」呢隻字有啦掕嘅詞語，譬如'''差佬'''（後生就嗌'''差仔'''）係攞嚟嗌性別係男嘅差人，而女嘅就嗌'''差婆'''，而佢哋做嘢返工嘅嗰笪地方就嗌做「'''差館'''」。

「***'」，意思係暗藏身份嘅差人，同埋「****」，意思係要處理好多垃雜嘢嘅差人，都用嚟指而家嘅刑偵。
## 攷
甘竹

**甘竹**（**Kumchuk**或**Kam Chuch**）喺中國廣東順德。家下係佛山市順德區，龍江鎮之下。

甘竹南便有西江，江上有**甘竹灘**，家下響杏壇鎮境內。東便有溪名甘竹。西便有九江，北便係龍山。

甘竹舊時叫**甘竹堡**。大清光緒廿三年，中英緬甸條約開甘竹做商埠。

## 注
冧山泥

**冧山泥**，又叫**山泥傾瀉**，係種地質現象。山泥甚至石頭好似水咁，由上流落來，咁個山就冧咗一忽。山泥傾瀉通常響比較斜嘅山坡，斜坡裏面，積咗唔少壓力，支撐唔住山冧落來。山泥冧落來，主要係因為地心吸力，但通常都有突然原因，令壓力一次過放嗮出來。
龍江 (順德)

**龍江**喺中國廣東順德，家下係佛山市順德區一個鎮，叫**龍江鎮**。原本係順德養蠶同養魚之鄉，家下亦都係電器生產地。龍江一帶，江水好似龍咁彎彎曲曲，所以叫龍江。龍江鎮人口約莫18萬，面積78.3平方千米。

## 史
原本龍江好細，無家下咁大。

大明同大清時，家下龍江鎮呢帶，係分成三塊，西便歸龍江，中間歸龍山，而東便係甘竹堡。民國嗰陣，龍江劃做第七區。共和國1956年4月，改名**龍江區**。1958年2月改叫**龍山鄉**，同年10月成立**龍山人民公社**。1961年5月起，龍山又叫返龍江。1983年11月開始，龍江變返做區，1987年2月升區做鎮。

## 地理
響政區來講，順德裏便，龍江鎮東便係勒流鎮，東南係杏壇鎮，北便係樂從鎮。佛山市之內，西便係南海區九江鎮。隔住西江，係江門市蓬江區同鶴山縣。

## 讀法
廣東話，龍江同深圳龍崗一樣音，所有時會撈亂。

## 注


## 出面網頁
* 順德區龍江鎮人民政府網
龍江

**龍江**可以係：
*龍江 (順德)，響廣東順德。
*龍江縣：黑龍江省齊齊哈爾嘅縣級市。
九江

**九江**（）係唐字，可以指：

* 九江市，江西省一地級市
* 九江縣，九江市一縣
* 九江鎮，多處。
* 九江鎮 (佛山)，廣東省佛山市南海區一鎮
* 九江郡，秦到三國時嘅郡，有唔同大細
* 九江街，香港深水埗區一條街道
劉建浩

**劉建浩**（，**Alex LAU Kin-Ho**，）係香港測繪師。曾經去美國留學，喺美國羅德島設計學院（Rhode Island School of Design）建築系畢業。

而家係凱德洋行少東。

## 家庭
劉建浩喺2008年10月2號同香港歌手陳慧琳結婚。佢有一個家姐叫Gigi Lau。佢阿爸大名亦好出名。

## 出面網頁
* 陳慧琳愛情馬拉松–劉建浩
九江鎮 (佛山)

**九江**（）係中華人民共和國廣東佛山南海區一個鎮，叫**九江鎮**。九江鎮約摸94.75平方千米，固定人口有10萬，外來人口6萬。

九江因為九條涌流入西江而得名。

## 歷史
2005年1月10號，九江鎮吞埋沙頭鎮。

## 地理
九江響西江邊，響沖積平原上便，地勢平坦，有好多涌穿插。

政區來講，九江鎮東邊係順德區龍江鎮。

## 交通
九江鎮水道交錯，亦都幾條高速公路，好似325國道、佛開高速公路、龍高公路同埋九樵公路。最出名係九江大橋，揇過西江到鶴山，不過2007年6月15號畀船拉斷咗。

## 名產
* 九江雙蒸酒
* 九江煎堆

## 出面網站
* 南海市九江鎮政務網
南海郡

**南海郡**係中國古郡名，秦朝開設，唐代廢除，郡治番禺縣，管轄範圍最大包括成個廣東同海南，同埋廣西東南部、福建南部。

而家「南海」呢個名輾轉由南海區繼承，只係廣東佛山一個市轄區。
高加索人

**高加索人**通常喺唔同場合嘅意思唔係幾一樣，但係都同出自歐亞大陸西半部同中南部，非洲北部有相似體格同相貌特徵嘅民族有關。

科學咁嚟講，其實世界上係無種族呢樣嘢嘅。世界各大地理區域嘅人群間嘅差異其實細過人群內部個體間嘅差異。但係地理區域仍然係有某啲好表面嘅特徵可以話係分出大地理區群體嘅標準。自十九世紀以來，歐亞大陸西半部到北非同南亞，包括印度各民族、歐洲各民族、伊朗同中亞（包括新疆）大多數民族、北非大多數民族，甚至有啲西非，東非有啲懷疑同中東，歐亞民族有啲關係嘅民族（好似埃塞俄比亞嘅閃語係民族，西非嘅豪薩-富拉尼民族，東非嘅尼羅特種族等），都被認為係擁有共同嘅「高加索種族」嘅特徵。當然，呢種定義，主觀性好強。所以當代自然人類學通常唔同「高加索」定科學嘅定義。

而家喺非科學文獻中，尤其係北美嘅社會，政治，法律語言中見到嘅「高加索」一詞，通常只係指而傢世界上以歐洲血統為主嘅人口。咁就反而通常排除咗十九世紀科學著作中認為代表咗高加索特徵最典型嘅中東人，北非人同北部印度人。但係北美社會通常為咗語言嘅「政治正確性」，被迫放棄喺力求中立嘅法律、新聞、標準語言中用好似「白人」、「歐洲人」、「雅利安人」之類負面政治包袱比較多嘅表示歐裔人口嘅名詞，而採用「高加索人」呢個相對生僻嘅所謂「科學詞彙」，以至造成歧義。

## 叫法
廣東話入邊通常唔用「高加索人」呢個唔流行嘅名詞稱呼啲歐美裔人。而家用得比較多嘅係「西人」，因為呢個係比較中立同尊重啲嘅叫法。如果唔加特殊解釋，「西」通常會被理解成西方國籍嘅歐美裔人，而唔係第啲種族。但係，啲香港人通常重鍾意叫啲歐美裔人做「鬼佬」或有者個「鬼」字嘅名稱。呢個稱呼有少少歧視性質，但係都唔係好惡意。有時連西人自己都欣然接受被稱為「鬼」。但係呢個稱呼主要係太粗俗，唔適合文雅場合使用。另外，「白」喺需要話明種族嘅時候用得比較多，其實無負面意義。「白種人」就相對生僻，主要用喺書面語入邊。「洋人」係清朝成日用來稱呼啲西人嘅用語，今日粵人好少咁用。中國北方人通常用來指歐裔西方人嘅「老外」屬於北方詞彙，廣東話入邊唔會好慣用。
從化

**從化**（）喺中國廣東，原本係廣州一個縣，叫**從化縣**，1994年改做縣級市，叫**從化市**；2014年2月撤市設區，叫**從化區**。

## 地理
### 山
從化境內多山，東北有五指山同十八山。

### 水
流溪水來自十八山，南行會合陳峒水同玉溪，跟住再納埋曲江同黎塘，會經番禺入石門。

溪水儲起做水塘。

## 史
從化原本番禺之地，大明番禺縣譚觀福、張洪祐反抗官府，明軍討平。喺弘治二年三月己巳日，卽一四八九年四月十一號，設從化縣，取【遠氓歸化】之意。大清時係屬廣州府，設流溪巡司，有石岐驛。

## 政區
從化有三街道五鎮：街口街道、城郊街道、江埔街道、温泉鎮、良口鎮、呂田鎮、太平鎮、鰲頭鎮。

## 能源
從化有廣州蓄能水電廠，裝機容量240萬千瓦，係全世界容量最大嘅抽水蓄能電站。佢所發電力，大部分用響南方電網調峰同埋供給香港之用。

## 旅遊
中部有從化溫泉，環境優美，係一處度假勝地。有流溪河同石門兩處國家森林公園，同埋北迴歸線塔等旅游區。另外，有錢崗同大江埔兩條古村；其中攞到聯合國教科文組織亞太地區文化遺產保護獎卓越項目獎嘅全國重點文物保護單位陸氏廣裕宗祠就喺錢崗村。

## 物產
從化地處嶺南，特產荔枝同荔枝蜜，係中國主要荔枝產地。每年產量幾萬噸，有妃子笑、狀元紅、糯米糍等卅幾個品種。

## 註
東莞

**東莞**（），亦寫做**東筦**，喺中國廣東，家下係地級市，叫**東莞市**。東莞原本係縣來，叫**東莞縣**。

## 地理
### 山
東莞南有黃嶺，東南有寶山。

### 水
東莞西南係海，而珠江入海口，叫珠江口，呢度亦都有個虎門，又叫虎頭門。

東江由博羅入東莞，聯埋瀝林水、九江水，再向西過黃家山，南便又分開，一條出涌水，另又一條入珠江，全部流入海。

## 史
秦朝去到東漢初年，東莞一帶屬南海郡番禺縣。到東漢順帝嗰陣，改屬南海郡增城縣。東晉咸和六年（331年），屬東官郡寶安縣；唐朝至德二年（757年）改叫東莞縣，俾廣州管，之後就一直都有東莞縣。

大清時東莞屬廣州府，縣丞一位駐響石龍鎮。另有三巡司，分別係京山、缺口、中堂。有鐵岡驛。廣九鐵路行過呢度。

## 軍事
清時東莞有五個炮台，叫威遠、上橫檔、下橫檔、大角、沙角。

## 經濟
;規劃
2016年起，東莞成為第三批國家新型城鎮化綜合試點之一。

;交通

2016年起，東莞軌道交通正式開通，令東莞成為廣東省第四個營運軌道嘅城市。

## 註
龍門

**龍門**可以指：

*守門員
*龍門 (球場)
*龍門縣
*龍門站
*龍門居
*龍門鎮，多個同名嘅地方。
*龍門鄉，多個同名嘅地方。
*龍門里，多個同名嘅地方。
*龍門冰室

## 睇埋
*瓏門
龍門縣

**龍門**（）係中國廣東嘅縣，由惠州代管。龍門係粵客混居縣份，縣內主流方言係粵語廣府片嘅「龍門話」，客家話以惠陽片為主。

## 地理
### 山
龍門西便有藍糞山，西北便有分水凹山。

### 水
分水凹山兩邊，西便流溪入北江。東便西林水入東江。西林水又叫九淋水，來自西北三角山，匯合高明、白沙，向西南屈。之後再納埋群溪水同永清水，再入增城變增江。

西北有熱水湖。

## 史
由秦朝去到西漢，龍門縣係番禺縣地方。東漢開始，改為由增城縣管理。明朝弘治八年（公元1495年），龍門縣正式建縣。

大清時龍門屬廣州府，有廟子角巡司，後尾搬去永清墟。

1958年11月，龍門縣同增城縣合拼，叫增城縣，由廣州市管。1959年3月，屬於佛山專區。1963年6月，龍門縣改由惠陽專區管。1975年1月，龍門縣係廣州市管。1988年4月，龍門縣成為惠州市下面一個縣。

## 政區
2019年1月，有二街道九鎮一民族鄉，分別係，龍城街道，龍田鎮、平陵街道、龍江鎮（含路溪）、龍華鎮（含沙逕）、麻榨鎮、永漢鎮、龍潭鎮、地派鎮同埋藍田瑤族鄉。

## 參考
大埔滘

**大埔滘**（英文Tai Po Kau）係香港一地，響大埔以南。大埔滘主要有大涌四條，聚埋流入大埔海。佢個名來自涌口叫大埔滘嘅村，佢哋見呢處近大埔，而涌口匯集，就叫佢做滘，叫大埔滘。家下嗰處重有大埔滘老圍同大埔滘新圍。呢處曾經有火車站同碼頭。

因為呢區比較周圍出名，由呢處北到大埔新市鎮一帶，起咗啲樓，都當係大埔滘地方。

行政上，大埔滘歸大埔區管。村歸翕和鄉，大埔鄉事委員會。

## 地理
大埔滘之所以成滘，係因為佢對上係個大谷，畀佢可以有四條涌合流。

## 村
大埔滘有老圍新圍。**大埔滘老圍**（Tai Po Kau Lo Wai）喺滘東，原本就咁叫大埔滘，後尾分支，滘南開**大埔滘新圍**（Tai Ko Kau San Wai）。

## 交通
英人起九廣鐵路嗰陣，經過呢度。佢哋響度大埔滘東北岸邊，起咗大埔站，後尾個站改名大埔滘站。個站側邊，曾經有大埔滘碼頭，去到大埔海各個地方。到1970年，個站拆咗做九廣鐵路員工宿舍。碼頭無咗個站，同埋鄉郊人口息微而沒落。碼頭後尾因爲起吐露港公路填出，向東移到新岸。

呢處交通主要靠大埔公路，分段名叫大埔滘段。條路響大埔滘山上，南通沙田、九龍，北通大埔、粉嶺。大埔公路係廿十世紀初起嘅路，灣灣曲曲，又窄，唔啱現代公路標準。所以沙田到大埔之間，開多條吐露港公路。公路經過大埔滘，同九廣鐵路並排。之不過車唔停大埔滘，交通始終都係靠大埔公路。

吐露港公路海皮，有單車徑經大埔滘。單車可以穿過公路底，踩入大埔滘。

## 康樂
呢度屬大埔滘自然保護區，區域市政局起咗大埔滘公園，公私合營。
新寧

**新寧**（）係中國湖南邵陽嘅縣，面積2756km²，人口58萬（2003年）。轄9個鎮、9個鄉。
*鎮：金石鎮、水廟鎮、崀山鎮、白沙鎮、黃龍鎮、高橋鎮、回龍寺鎮、一渡水鎮、馬頭橋鎮
*鄉：黃金瑤族鄉、麻林瑤族鄉、飛仙橋鄉、萬塘鄉、清江橋鄉、安山鄉、豐田鄉、巡田鄉、靖位鄉

新寧嘅氣候好舒服，人讚「五嶺皆炎熱，宜人獨新寧」，艾青就寫詩話「桂林山水甲天下，崀山山水賽桂林。」，崀山就喺呢道。

## 史
*新寧嘅前身係西漢建立嘅夫彝侯國。
*東漢光武帝建武元年（25年），設**夫彝縣**，隸屬零陵郡。
*東晉安帝元興元年（402年），桓温爲避佢父王桓彝夫嘅名諱，去咗個「彝」字，「夫」無意義，做唔到一字縣名，所以改叫**扶縣**。
*紹興初，楊再興起事，社會動蕩。南宋改名**新寧縣**，意思係平定起事之後要有新嘅安寧。

## 攷
*新寧縣政府
台山

**台山**（，台山話：Hoisan，）喺中國廣東西南岸，舊稱**新寧**，家下係江門市嘅縣級市，叫**台山市**(1992年撤縣設市)。台山原本係個縣，大清時叫**新寧縣**，民國時改做**台山縣**。台山市政府嘅所在地係台城鎮。

台山有中國排球之鄉嘅美譽，同恩平、開平會簡稱做「台開恩」，計埋新會並稱四邑。如果計埋鶴山，就叫五邑。

## 地理
台山東係新會，西係恩平，北係開平。

### 山
台山嘅山，北有三台山、東有百峰山，西南有大隆山。

### 水
台山南便係海，海中間有上川洲同下川洲。

台山北便有長沙河，即係恩平江。江由開平流入，向東南流，匯合南門河，西北匯埋合紫霞河，再入新會。而東南又有泥涌河，南便收埋牛角水，去到烽火角入海。西便有那扶水，去到南便獅子洲入海。

台山東南嘅潭滘河，係通去新會崖門嘅捷徑，康熙二十六年，總督吳在南鑿通條河，引泥涌河水。後尾塞過，1953年到1955年又再通返。

台山西南有溫泉、醴泉。

## 史

1498年，大明弘治十一年，新會劃出西南便得行都同文章都，開新寧縣。

大清時，新寧勝歸廣州府，有廣海寨，縣丞就駐響度。另有上川鹽巡司。同治七年，新寧分出赤溪。政府簽咗條約，開公益商埠。起咗寧陽鐵路。

民國時，1914年，新寧改名做台山。二次大戰時，為咗阻日軍，拆咗寧陽鐵路。

1953年，赤溪併返入台山。1992年，台山縣轉成縣級市，改名台山市。

## 註


## 出面網頁
*
增城

**增城**（）喺中國廣東，而家係廣州嘅市轄區，叫**增城區**，喺廣州城嘅東面。佢原本係縣，叫**增城縣**，後來升做縣級市做**增城市**，喺2014年2月撤市改區。

## 名
增城個名，有幾個傳說。《元和郡縣志》講，崑崙山上有閬鳳、增城，蓋取其美名。《太平寰宇記》講，因增江爲名。而《增城縣志》有話，南海郡前統縣六，今增爲七，故名增城。

## 地理
### 山
增城西便有雲母山，西南有南樵山，東北有羅浮山。

### 水
東江由博羅入增城，向西行，跟住屈向南，去到番禺同珠江匯合。增江上流係龍門水，南流同派潭水合，再南行到三江口，右納澄溪水，左納九曲水，再向東南，分流東江。另有綏福水出自西北青幽山，亦都東南入東江。

## 史
漢建安六年置增城縣，縣城喺今市區東北三萬米。唐城喺今市區東北一萬米嘅九江村。多年嚟，增城試過歸南海郡同廣州。大清時，增城歸廣州府，有茅田巡司，新塘墟主簿。

一九九三年改爲縣級市。後歸入廣州市。

## 特產
荔枝係增城嘅特產，當中又以掛綠荔枝為極品，只有一棵真身荔枝樹所出產嘅荔枝，先至會攞嚟做貢品。舊時嘅特產重包括絲苗米。

## 註
粵音韻彙

**粵音韻彙**，韻書之一，專為廣州話而編，以類似萬國音標編寫，喺廣州話而言，係第一部。書為黃錫凌所寫。書中有檢字索引、凡例、粵語韻目表、粵音韻匯檢字、廣州標準音之研究呢啲內容。

1941年本書喺上海中華書局初版，1957年3月中華書局香港分局重印，1979年4月重新排過發行、1981年1月再重排本重印。但版本唔止咁少，至少有二十種。而內容累次改動，現今見版本，經過大量刪節，失去部份原有說明，變得有誤同唔通順。其中明顯之處，無咗以孫文嘅總理遺囑做示範。然而改版亦有啲修正。

所用音標並非佢原創，而係出自一九一二年嘅廣東話讀本。同正式萬國音標有一定差異，至明顯係送氣同唔送氣音嘅標法，有啲長短音之別，亦無區分。

粵音韻彙定音原則，並無講明。有啲字音，並唔見於當時廣東話。有啲音要同韻書反切對應，有啲分音為咗配合當時中華民國國語。

## 睇埋
*粵語寬式國際音標

## 攷
*《粵音韻彙》介紹

## 連出去
*粵音韻彙 -- 廣州標準音之研究 (重排本)
*A Chinese-Cantonese Syllabary - 黃錫凌《粵音韻彙》電子版
*黃錫凌《粵音韻彙》粵語音韻集成電子版
清遠

**清遠**喺中國廣東，家下係地級市，叫**清遠市**。清遠原本係個縣，叫**清遠縣**。清遠轄下有一個清新縣。

## 地理
清遠喺省城以北。

### 山
西便有秦王山，東便有中宿峽，一名飛來峽。

### 水
北江自英德入，向西南流，去到琶五江口，東便琶江水注入。之後再行，會合政賓江。屈向南，右納山塘水，左納大燕水，過回岐山，入三水。

## 史
「清遠」呢個名喺梁大同元年（546年）已經有，嗰時建立咗清遠郡，轄下有中宿、威正、廉平、恩洽、浮護等5縣。隋開皇十年（590年），清遠郡被廢，改立清遠同埋政賓（今日清新縣濱江一帶）縣。

大清時歸廣州府。有三巡司，回岐、琶江、濱江。有清遠驛，安遠廢驛。開粵漢鐵路，通過清遠。

民國嗰陣，清遠曾經係粵海道轄下一個縣。中共建國後至1983年，清遠係由韶關地區管嘅；1983至1988年，由廣州市管。1988年，清遠脫離廣州，成立清遠市。

## 友好城市
** 布里奇波特

## 註
香山

**香山**可以指：

*中山 (廣東)，舊時叫香山，係個縣，家下係縣級市。
*香山 (北京)，喺中國北京市西北一座山。
*香山區，臺灣新竹市一個區，即係舊時新竹縣香山鄉。
*香山莊，臺灣新竹市香山區喺日治時期嘅名。
*五桂山，古稱香山，喺中國廣東中山同珠海之間一座山。
*香山島，中國大宋之前，喺珠江入海口西岸。舊時係島，家下同大陸聯埋，主體包括五桂山同附近丘陵、平原。
* 龍門東山，古名香山，喺中國河南洛陽城南12千米，伊河東岸，大唐時詩人白居易晚年喺度隱居，所以叫「香山居士」。
中山市

**中山**（），喺中國廣東，舊稱**香山**。家下佢係一個地級市，叫**中山市**。中山原本係個島，又係個縣。大清時叫**香山縣**，民國時改叫**中山縣**，以紀念國父孫文（別名孫中山）。個島因珠江三角洲沖積，家下連埋大陸。原縣包埋今日珠海市同埋澳門。

## 地理
### 山
中山北面有浮虛山，曾經係島山，係道教要地，東南有五桂山，就係原香山個位，今日係響中山市同珠海市交界。原縣重包埋濠鏡澳山，響家下澳門境。

### 水
中山縣東南靠海。原縣同澳相接，有濠鏡澳關，西便叫拱北灣，家下響珠海市境。原縣重有海裏便嘅東澳山、九星山，周圍叫九星洋。又有老萬、九澳、橫琴、三灶、浪白諸島喺海度，除咗九澳係澳門路環，全部都劃咗畀珠海市。

中山西北板沙海，水由順德入，東南去到潭洲。而另一支仰船水，經木頭海，再向東南流入海。西江由順德流入，到古鎮海，東南去到螺洲，夾埋石岐水，向南出磨刀門入海。

## 史
舊時中山叫香山。

大唐東莞縣置香山鎮。大宋紹興廿二年，卽係一一五二年，置香山縣，喺東莞縣隔海三百里，叫香山係因爲當地有山，多神仙花卉。亦有謂香山取名自香爐山，喺香山縣治南六十里，有瀑布。

大清嗰陣，香山縣歸廣州府。縣丞駐前山寨城。都司、巡檢駐黃梁都城。另有三巡司駐淇澳、香山、黃圃。光緒十三年，澳門正式落入葡萄牙。宣統元年奏開香洲商埠。

中華民國十四年，一九二五年，孫文逝世，爲咗紀念佢，用佢日本時名號中山，改縣名爲中山。

一九八三年，中華人民共和國，改縣做地級市，叫中山市。

## 行政區劃
中山市轄下有15個鎮（黃圃鎮、南頭鎮、東鳳鎮、阜沙鎮、小欖鎮、古鎮鎮、橫欄鎮、三角鎮、港口鎮、大湧鎮、沙溪鎮、三鄉鎮、板芙鎮、神灣鎮、坦洲鎮）、8個街道（石岐街道、東區街道、西區街道、南區街道、五桂山街道、中山港街道、民眾街道、南朗街道），區域內含有1個國家級開發區——中山火炬高技術產業開發區和1個經濟協作區——翠亨新區。

## 註
花

（）係開花植物（學名：*Angiosperms*）嘅生殖用構造：一樖開花植物生到咁上下，就會開花；喺多數用蟲做傳粉媒介嘅開花植物當中，一朵花會同時有齊雄蕊同雌蕊，雄蕊會生產花粉，雌蕊會生產胚珠；蟲媒花通常會分泌花蜜，靠噉嚟吸引蜜蜂同蝴蝶等嘅昆蟲走入花嗰度採蜜，當有隻蟲做呢樣嘢嗰陣，花粉會黐上佢身，然後等隻蟲飛去第朵同種嘅花採蜜嗰陣，花粉就有機會掂到另外嗰朵花嘅雌蕊，做受粉產生孕育下一代嘅種子以及令胚珠發育成果實，令個植物物種能夠繁衍後代。喺呢個過程當中，開花植物進行緊有性繁殖－靠公同乸兩種配子嘅結合，產生出喺遺傳上似父母、但唔係同父母完全一樣嘅下一代。

花喺生態系統入面扮演咗重要嘅角色：有好多動物都會食蟲媒花嘅花蜜、花粉同果實（雌蕊受粉之後發育成嘅嘢）維生，包括係蜜蜂、蝴蝶、飛蛾同好多甲蟲，好多肉食性動物又會靠食呢啲昆蟲維生，例子有螳螂同蜻蜓等食肉昆蟲同埋各種嘅雀鳥；就連人類都會用到花所產生嘅糧食－例如蜜蜂採咗花蜜之後，會將花蜜饟做蜜糖，而蜜糖喺人類社會當中一種相當重要嘅嘢食同調味料，據估計，全世界淨係有機蜜糖嘅總銷售量喺 2017 年經已有成五億美元咁多。

另一方面，花喺人類嘅文化當中亦有相當重要嘅地位：花（尤其係蟲媒花）嘅鮮艷顏色以及多樣姿態令好多人都覺得佢哋好靚；因為噉，花嘅形象常見於畫、文學同舞蹈等嘅文化產物當中；而且世界多地嘅族群都有用花做裝飾嘅習俗，好似係粵文化噉，粵人傳統喺過年嗰陣會買花返屋企用嚟粉飾家居、增添節日氣氛，而過年嗰時粵人對花嘅需求上漲造就香港同廣州等地一過年就有大型花市嘅盛況。

## 形態

喺現代嘅植物學當中，花定義上係指開花植物（學名：*Angiosperms*）嘅生殖用構造，會分做以下嘅部份：
### 花被

### 雄蕊

### 雌蕊

## 結構

唔理係咩花都好，一朵完全嘅花係由花柄、花托、花萼、花冠同花冧组成，其中最明顯嘅係花冠。重有好靚嘅色彩，有保護花冧同引啲昆蟲傳花粉過嚟。

## 樣同色
花冠有好多唔同嘅樣，有十字形、蝶形、筒形、唇形、長方形，漏斗形同喇叭形7種。而花嘅顏色方面，有白、紅、橙、茶、黃、綠、藍、靛、紫、黑10種。冇一種固定嘅色，主要係由花瓣入面嘅色素而定。其中紅、藍、靛、紫嘅花有花青素，佢係變色「魔術師」：遇酸變紅，遇鹼變靛。而黃、橙嘅花有胡蘿蔔素；白花冇色素。由於每朵花有嘅色素、酸鹼性物質、水份、溫度、太陽光嘅環境條件都唔一樣，而且差咗好遠，所以花色有深淺同濃淡之分。

## 味
大多數嘅花都有香味。根據科學家嘅統計，喺香花樹種入面，白、黃、紅嘅花種好多都比較香，尤其係白花，可以話係「香花之最」。佢之所以散發噉嘅味係因為花瓣有個油細胞嘅化工廠響度。佢可以整芳香油，經過陽光加熱之後可以散發迷人嘅清香。重有啲花嘅細胞入面有配糖體，經過酵素分解之後同樣可以散發清香。佢喺醫呼吸疾病起咗個示範作用。

## 分類
*蟲媒花
*:蟲媒花係通過引嚟嘅昆蟲，喺佢嘅蜜腺傳花粉，搞結果同出籽。呢啲花一般有香氣、花蜜同花冠。
*風媒花
*:風媒花係通過風嚟傳花粉，搞結果同出籽。呢啲花一般冇香味、甚至連花蜜同花冠都冇。

## 醉夢花都

File:木棉花 Bombax Ceiba (71670369).jpeg|有「英雄木」之稱嘅木棉；木棉不嬲都係嶺南文化嘅象徵。
File:Hong Kong Orchid tree flower.jpg|香港嘅象徵洋紫荊
File:Chrisanthimum morifolium-white-lake park-yercaud-salem-India.JPG|「花中隱士」菊花；菊花出咗名係晉朝文人陶淵明嘅最愛。
File:Purple Chrysanthemum.JPG|紫菊
File:Prunus mume Yabai1.jpg|長江以南各地都見得到嘅梅花；梅花係冬天花嘅代表，象徵堅毅。
File:Rosa chinensis.jpg|「中國玫瑰」月季；月季係北京嘅市花。
File:Narcissus tazetta 1c.JPG|「寒冬仙女」水仙
File:Mudan 5.JPG|「國色天香」牡丹；牡丹象徵富貴，係常見年花。
File:Pink Rhododendron.jpg|杜鵑；杜鵑花語係「永遠屬於你」。
File:Nelumno nucifera open flower - botanic garden adelaide2.jpg|「花中君子」蓮花；蓮花喺多個文化當中都係象徵純潔。
File:Shoboji Nishikyo-ku Kyoto Japan17bs5s4200.jpg|出名擅長淨化空氣嘅茶花
File:Osmanthus heterophyllus-hangzhou.JPG|「金秋嬌子」桂花；除咗睇得，桂花仲可以用嚟整桂花糕。
File:Mufurong1.jpg|木芙蓉喺四川嗰頭好常見，而成都仲有「蓉城」之稱。
File:Saucer Magnolia -- Magnolia × soulangeana.jpg|「瑩潔清麗，恍疑冰雪」玉棠春；玉棠春係上海嘅市花。
File:TaraxacumOfficinaleSeed.JPG|蒲公英係一種出名嘅風媒花。
File:Daphne odora-ja01.jpg|吉祥嘅瑞香
File:Punica granatum2.jpg|象徵多子多孫嘅石榴
File:Sunflower sky backdrop.jpg|太陽花
File:Asteraceae - Aster amellus.JPG|紫菀呢種花喺日本花語入面係「唔會忘記你」噉嘅意思。
File:IMG 2383 - Washington DC - Tidal Basin - Cherry Blossoms.JPG|盛開之後話咁快散落嘅櫻花俾好多人認為佢體現咗侘寂。


## 註釋

## 睇埋

*花序
*花蜜
*生果
*蜜蜂
*蝴蝶
*花樽
*雪月花
*花美男

## 文獻
*Esau, Katherine (1965) Plant Anatomy (2nd ed.). John Wiley & Sons, New York.
*曹慧娟．植物学（第2版）[M]．北京：中国林业出版社，1992年
*中国少年儿童百科全书 自然·环境 第390－391页　浙江教育出版社 ISBN 7-5338-1946-2/G·1942

## 攷
花 (搞清楚)

**[[花]]**係草木繁殖之器，亦可以指：

*花縣，花都舊名。
*「花」亦都可以指未搞掂嘅嘢（取未有結果嘅意思），例如未起好嘅樓叫樓花，電影（片）嘅預告叫片花咁。
*花 (啤牌)，一隻啤牌組合。
*花氏，姓氏。

## 形容之用
*形容啲嘢表面嘅痕：「嘩，乜呢件嘢咁花㗎，用咗好耐嗱？」
*形容啲嘢表面嘅圖案，紋理好多：「嘩，乜呢件衫咁花㗎，唔啱啲上咗年紀嘅。」
高要

**高要**（「要」讀「腰」）喺中國廣東，家下係肇慶市轄區，叫**高要區**。以前係個縣，叫**高要縣**。高要個名來自高要峽，【峽山高峻、峽水如腰】，所以要字，查實係腰咁解。

## 地理
高要市喺廣東中部，西江中下游。東便係佛山市三水區，隔條西江。南便係高明區同新興縣，西便係雲浮市同德慶縣，北便係廣寧縣同肇慶市。面積2206平方千米。

### 山
北有定山，東北有頂湖山，西北有騰豺山。

### 水
西江由德慶入高要西北叫端溪，向北屈向東，有都偃水、筍洞水向南流入。東便會合大湘水，屈向南，會合小湘水。之後新興江由西南注入，呢處叫新江口。再向東北，同宋崇水合流。過羊峽，左納長利水，右納蒼梧水，入三水。

## 史
大清時有縣丞駐金利墟。有橫槎、祿步二巡司。另有高要、新村二驛。

## 人口
2003年計，高要市人口73萬。

## 政區
高要市1街道16個鎮，即係南岸街道，金渡鎮、金利鎮、蜆崗鎮、白土鎮、回龍鎮、蛟塘鎮、蓮塘鎮、活道鎮、新橋鎮、白諸鎮、大灣鎮、祿步鎮、小湘鎮、河台鎮、樂城鎮同埋水南鎮。

## 註


## 出面網頁
*
四會

**四會**喺中國廣東，家下係肇慶市嘅縣級市，叫**四會市**。原本佢係縣來，叫**四會縣**。

## 地理
### 山
佢北面有金雞山，而南面有貞山。

### 水
四會東南面，北江由三水入。佢西北有綏江，又叫綏建水，由廣寧入，綏江向東南流，去到縣治東南，龍江水西北冮谷水库來注綏江。綏江過咗消息嶺，南面會別一做青岐水，去到三水又會合西江。而綏江自己，就向東，去到南津口合埋北江，先入三水。

## 史
四會喺秦朝已經有。大清時有南津巡司。

## 特產
四會素有中國「柑桔之鄉」嘅稱號，而沙糖桔更相傳係明清時期，每年進貢皇帝嘅貢品。

## 名人
原籍四會嘅名人有南宋孝宗平江府（今蘇州市）知府李大性，教育家嚴元章、之前嘅《 城市論壇》主持人謝志鋒、藝員溫碧霞。

重有篆刻家吳子復，1992年香港小姐冠軍盧淑儀，2018年香港小姐冠軍陳曉華。

## 註
寶安區

**寶安區**（）係深圳六個市轄區之一，位於深圳西北部、珠江出海口嘅東岸，喺深圳經濟特區嘅範圍外，同南山區、福田區、羅湖區重有龍崗區連住。

寶安區入邊嘅製造產業好發達，特別係電子產業領域，比如話台灣企業富士康喺龍華街道嘅工廠，用咗20萬上下嘅工人，承包咗蘋果公司以外嘅iPod生產，被叫做「iPod之城」（iPod City）。

## 政區
寶安區而家有10個街道。原來嘅公明街道同光明街道喺2007年5月31號被劃出成為光明新區；原來嘅龍華、大浪、民治、觀湖、福城同觀瀾街道喺2011年12月30號被劃出成為龍華新區。

* 新安街道
* 航城街道
* 西鄉街道
* 松崗街道
* 沙井街道
* 福永街道
* 福海街道
* 新橋街道
* 燕羅街道
* 石岩街道
元朗站 (輕鐵)

**元朗站**（；）係香港喺東北面嘅終點站，響新界元朗區嘅形點II地面，喺元朗站 (屯馬綫)附近。

## 車站結構
元朗站係一個地面車站，喺西鐵綫元朗站同埋元朗（東）巴士總站之間，屬於單程車票第5收費區。西鐵綫元朗站喺呢個站嘅北面，乘客可以轉西鐵綫往返市區同埋屯門。

車站嘅上蓋物業係新元朗中心，總共有1個商場同5棟住宅。車站南面係元朗（東）巴士總站、青山公路元朗段同埋新時代廣場。

### 車站周邊
*新元朗中心
*YOHO Town（即新時代廣場）
*元朗舊墟
*博愛醫院

### 鄰接車站

## 接駁交通

;鐵路
*港鐵：
**元朗站（八達通轉乘優惠）
;巴士
*港鐵巴士：
**K65 - 流浮山 - 元朗（東）
**K74 - 天瑞 - 元朗（東）（循環線）

## 歷史
**元朗總站**之前叫「**元朗站**」，車站係喺輕鐵初初起嗰時同步興建，喺1988年9月18日啟用。

1988年9月18日，輕鐵嘅第1期通車、響元朗東巴士總站南端嘅露天元朗站同時啟用。當時呢個站只設有3個月台。列車進入總站月台之前，需先圍繞新元朗中心地盤以北同東嘅一段朗日路（該段路軌跟路面汽車共用），然後先進入月台。

1993年隨住新元朗中心落成，位於新元朗中心樓底嘅地面車站啟用。原本位於元朗東巴士總站南端嘅露天車站亦隨之停用並拆卸。舊站現址為元朗（東）巴士總站附近。

2010年6月13日，元朗總站又改翻名做元朗站。

## 利用狀況
本站喺1988年輕鐵啟用以來都係東北面嘅終點站，經過本站嘅路線可以去到屯門。但由於本站離元朗市中心較遠，用本站嘅人唔多，主要係新元朗中心嘅居民同埋去商場嘅人流。

但係自2003年西鐵啟用之後，因為本站係元朗市中心接駁西鐵嘅主要車站，人流迅速增加。

## 上一站‧下一站
廣寧

**廣寧**喺中國廣東，家下係肇慶市下一個縣，叫**廣寧縣**。

## 地理
### 山
廣寧東北有大羅山，而西南有高望山。

### 水
廣寧西便有綏江，由廣西懷集入，向南流出峽山，有南鄉水東北流入。再向南，同顧水合埋，屈向東南，右納金場水、新招水，左納東鄉水、扶羅水，東南入四會。另外又有龍江水出自東北石馬山，亦去到四會，流入綏江。

## 註
高明區

**高明**喺中國廣東中間偏西，家下係佛山市嘅市轄區，叫**高明區**。原係個縣，叫**高明縣**。面積為960平方千米，2001年人口有28萬。

## 地理
### 山
高明西北有老香山。東北有淩雲山。西南有表山。

### 水
西江水由三水入。另有南滄江，又叫倉步水，出高要，向東南流，合埋雲宿水、屏山水，過縣治東南，左納北港水，右納清泰水，又向東南，匯埋合西江水入南海。

## 政治
東晉一路到隋朝，高明叫做平興縣，隋朝到明朝早期，係高要縣管理嘅地方。

明成化十一年（一四七五年）建立高明縣。

大清時有三洲巡司。

## 註
蜜源標記

**蜜源標記**（Nectar guides）係花一啲圖案，用來引一啲傳花粉嘅動物，話畀佢哋聽呢度有花蜜。

有啲圖案係人都睇到，有啲就要，曉睇紫外光嘅動物先睇到，例如向日葵嘅標記。紫外光之下，標記中間會黑啲，蜜腺。

## 出便網頁
*
*
開平

**開平**（）喺中國廣東，家下係江門市下便一個縣級市，叫**開平市**。開平原本係個縣，叫**開平縣**。開平同恩平、台山、新會夾埋叫做四邑。

## 地理
### 山
東北有梁金山。西南有北獵山、羅漢山。

### 水
開平有蜆江水，上承恩平江，向東南流，右納長塘水，東南去到赤磡叫赤磡水。有北雙橋水，向南流入赤磡水，去到縣治南，同獨鶴水合，叫尖石水。再向東南流，叫長沙河，過赤水口，入新會。

## 史
根據蒼城鎮同埋赤水鎮出土嘅文物判斷，開平起碼三千年前已經有人住。

開平設立之前，先後由唔同嘅縣管轄。

南明永曆三年（大清順治六年，1649年），新興縣開平屯獨立出來，加上部份新會同恩平兩縣地嘅地，開縣。

大清時有松柏、沙岡兩個巡司。

開平最開先嘅縣城喺蒼城鎮，1949年10月去到1952年，縣城搬去赤坎鎮，1953年，縣城由赤坎鎮搬去三埠鎮。

## 註

## 睇埋
*開平碉樓—喺開平嘅特色建築
香港人

**香港人**（），一般指擁香港永久居民身份，持有香港身份證嘅人，喺香港出世，或者喺香港居住超過7年，唔分國籍；亦泛指長住香港嘅人。

## 文化

有人認同香港保存咗傳統嘅嶺南文化中嘅封建同儒家思想方式，同埋處事態度，又融合咗西方嘅批判同創新文化，狀況同日本、南韓好似。例如傳統宗教儀式、生活習俗同其他民間信仰，祭祀祖先，風水。

## 延伸閱讀
*林建邦等，《土製香港人》，香港中文大學聯合書院2001-2002年度通識課程習作。區玉輝博士監督。
*陳智遠、楊倩淇、莊煒檑：《你是香港人嗎？》，載香港《明報》副刊·世紀，D6版，2005年1月7日。
*黃培烽：《八字頭的論述，誰來書寫？》，載香港《明報》副刊·世紀，D6版，2005年1月31日。
銅鑼灣避風塘

**銅鑼灣避風塘**（**Causeway Bay Typhoon Shelter**）喺香港銅鑼灣，係維多利亞港其中一個主要嘅避風塘。避風塘佔地10.6公頃，作業船隻嘅泊位佔3.2公頃，遊樂船隻嘅泊位佔7.4公頃。

## 歷史
1883年，香港政府喺銅鑼灣填海，由銅鑼灣道填到高士威道。高士威道對出嘅海灣，修建成為香港第一個避風塘。1950年，個避風塘填平，原址起維多利亞公園，舊堤變成而家嘅維園道，而避風塘就搬到維園道對出。

## 鄰近
*怡和午炮
*香港海底隧道
*銅鑼灣行車天橋
*香港怡東酒店

## 註腳





Image:HK_CausewayBayTyphoonShelter_Yacht.JPG|停喺避風塘嘅帆船
Image:HK_CausewayBayTyphoonShelter_RedTinHauTempleBoat.JPG|水上三角天后廟
Image:HK_CausewayBayTyphoonShelter_AFCDSign.JPG|漁護署告示


## 連出去
* 銅鑼灣避風塘地圖
怡和午炮

**怡和午炮**（**The Jardine Noonday Gun**）喺香港銅鑼灣避風塘嘅岸邊，屬於怡和洋行所有嘅一座炮台，係每日中午12點鳴放禮炮，所以叫怡和午炮，鳴炮前會搖8響鐘，起源自東角年代嘅怡和總寫字樓同倉庫，表示上晝工作時段結束。除咗每日鳴放嘅午炮外，每年除夕最後一分鐘重有加放炮，叫做「子夜鳴炮」迎接新年。呢個係香港其中一個特色旅遊景點，而家只要捐某個金額畀「思健」（MINDSET），就可以安排鳴放禮炮，自1989年開始，已經籌得超過500萬港元善款。

## 典故
怡和公司1841年喺香港成立，怡和洋行由香港政府買入銅鑼灣岸邊土地，興建渣甸貨倉，設有運貨碼頭，用嚟起卸貨船上貨物。為咗對付海盜，怡和洋行就喺嗰處設一座炮台。而每當公司自己嘅船出入碼頭，都會放禮炮。1850年代有一日，怡和洋行總經理羅拔渣甸爵士啱啱由英國返香港，員工就為佢放咗廿一響禮炮。就噉，英軍不滿，認為怡和洋行只係商行，冇權放禮炮。由於當時嘅海事禮節規定：只得英國皇室人員或皇家高級海軍先有鳴炮致敬嘅殊榮。怡和洋行為表示歉意，就負責喺每日中午十二點正放禮炮報時，作為自我懲罰。當時嘅禮炮長三尺，炮聲大到維多利亞港兩岸都聽到。1941年，日軍佔香港，將大炮拎走，至今下落不明。1945年香港重光之後，英國海軍送一座六磅型大炮畀怡和，令怡和午炮嘅傳統可以延續。1947年7月1號，怡和午炮恢復正常運作，一直至今。

## 花絮
自1989年起，怡和集團支持香港公益金籌款活動，任何人士捐贈超過三萬三千元畀公益金，就會獲邀主持鳴炮儀式，亦可保留刻上佢個名嘅複製炮殼做紀念。另外，由於香港警察樂隊支持呢個公益活動，如日子許可會派出一個風笛手助興，但係佢嘅交通費就由捐款人負責。

## 交通
搭港鐵去到銅鑼灣站D1出口（或者搭其他交通工具到銅鑼灣），然後行到去告士打道怡東酒店嘅地下停車場入口，沿住樓梯向下行，去到停車場轉右就見到行人隧道，之後就去到炮台。

## 參閱
*銅鑼灣
*怡和洋行
油稅

**油稅**，又叫**燃油稅**，**燃料稅**，係一種直接稅，消費稅，因為主要係分**汽油稅**、**柴油稅**兩種。油稅係針對汽油消費者而徵收嘅稅款，目的係引導汽車司機嘅消費行為。例如，經濟學原理，加油稅可以減少浪費，改善環保。

油稅係經濟課題，又係政治問題，政黨為選民爭取免費午餐（減油稅），庫房損失由其他納稅人加稅補償，零和遊戲，財富轉移。

## 參攷
* 汽油稅嘅作用
* 免柴油稅最終益油商
* 亞洲時報: 汽油稅引發日本政黨大戰
盧海鵬

**盧海鵬**（），廣東番禺（今廣州市荔灣區西關）人，籍貫廣東河源，花名**盧海**、**鵬哥**，係香港電視劇、電影男演員，前無綫電視同亞洲電視男藝員，後生時係內地歌舞團團長。1973年游水嚟香港，讀無綫電視第三期訓練班，跟同期訓練班同學包括周潤發同埋《喜有此理》嘅監製蕭鍵鏗有緣。佢同林建明都係以前《歡樂今宵》嘅台柱。

## 演出作品
### 電視劇（[[無綫電視]]）
* 1974年：梁天來
* 1974年：啼笑姻緣
* 1975年：民間傳奇
* 1976年：書劍恩仇錄 飾 紅花會「十當家」章進
* 1977年：陸小鳳之武當之戰
* 1978年：幻海奇情
* 1978年：大亨
* 1979年：絕代雙驕
* 1980年：歡樂群英
* 1980年：仁者無敵
* 1981年：千王群英會
* 1981年：封神榜
* 1984年：武林聖火令
* 1984年：鐵面包公
* 1985年：鍾無艷
* 1985年：楊家將
* 1986年：寶蓮燈
* 1987年：季節
* 1988年：奉旨成親
* 1988年：衰鬼迫人
* 2000年：金裝四大才子
* 2001年：七姊妹
* 2001年：婚前昏後
* 2001年：酒是故鄉醇
* 2002年：騎呢大狀
* 2002年：再生緣
* 2002年：鄭板橋（2007年喺翡翠台播出）
* 2003年：帝女花
* 2003年：繾綣仙凡間
* 2003年：十萬噸情緣
* 2003年：金牌冰人
* 2003年：美麗在望
* 2003年：謎情家族（2006年喺翡翠台播出）
* 2003年：九五至尊 飾演 朝榮集團張老闆
* 2004年：血薦軒轅
* 2004年：翻新大少（2005年喺翡翠台播出）
* 2004年：歷劫驚濤（電視電影）
* 2004年：棟篤神探
* 2004年：金枝慾孽 飾 徐公公
* 2004年：天涯俠醫
* 2005年：老婆大人
* 2005年：情迷黑森林
* 2005年：窈窕熟女
* 2005年：酒店風雲
* 2005年：飛越大長針
* 2005年：施公奇案（2006年喺翡翠台播出）
* 2010年：法證先鋒3

### 電視劇（[[亞洲電視]]）
* 1990年：街市忍者
* 1990年：代代平安
* 1992年：鐳射劇場：七十二家房客
* 1992年：點解阿sir係隻鬼
* 1993年：點解阿sir係隻鬼II
* 1993年：九命奇冤梁天來
* 1993年：賭神秘笈
* 1994年：中國教父II之再起風雲
* 1994年：龍泉奇俠
* 2005年：《喜有此理》飾演 滕一鳴
* 2006年：情陷夜中環2
* 2006年-2007年：《大城小故事》 飾演 田家鼎∕田家盛
* 2007年-2008年：《十六不搭喜趣來》飾演 陳智能（智能大師）、董見牙（董伯伯）、真無權/曾敏全（煲呔曾）、徐大鳳（大鳳姐）、聶尤淑如（掃把頭）、吳方安心（吳方六萬/唔慌安心）
* 2008年：《火蝴蝶》飾演 霍鴻基

#### 電視劇（[[香港電視網絡]]）
*2015年：第二人生 飾演 洪風
*2015年：開腦儆探 飾演 敖正奇

#### 電視劇（[[香港電視娛樂]]）
*2016年：三一如三 飾演 占士
*2019年：仇老爺爺 飾演 仇海凡

### 綜藝節目（[[無綫電視]]）
* 1974-1989年：歡樂今宵
* 1986年：金像獎歌曲頒獎典禮1986 飾演 張惡榮、譚冠麟（藍盛倫）、黃師傅、羅人、葉德殘、張校友
* 1987年：金像獎歌曲頒獎典禮1987 飾演 盧氣廷、羅人、太直樂隊、撻成一塊、朱潤發、媽打
* 1988年：金像獎歌曲頒獎典禮1988 飾演 何阿B、大食羅賓、撻成一塊、新馬絲巾（鄧偉祥）
* 1998-2004年：萬千星輝賀台慶
* 2005年：叮皇爭霸戰

### 綜藝節目（[[亞洲電視]]）
* 1990年：開心繼續笑
* 1991年：週六穿梭萬家歡
* 1991年：過界時代
* 1991年：英國足總盃
* 1991年：歷史也瘋狂
* 1991年：肥趣電視台
* 1992年：萬家吉慶賀猴年
* 1992年：台慶同心創高峰
* 1992年：92亞洲小姐準決賽
* 1993年：金雞昇平慶吉祥
* 1993年：今夜真情賀台慶
* 1993年：眾志成城為公益
* 1993年：亞視中山慈善夜
* 2005年：粵港一家親
* 2006年：祥祥狗狗賀新禧
* 2006年：大年初一大四喜
* 2009年：香港亂噏

### 綜藝節目（[[香港電視娛樂]]）
* 2019年：林盧去追星

### 電影
* 1976年：女人呢樣嘢
* 1976年：佢的爸的媽媽的
* 1976年：你係得嘅
* 1977年：大男人
* 1977年：走得快好世界
* 1977年：出術
* 1977年：亂刮龍搏懵
* 1978年：鬼馬狂潮
* 1978年：狗咬狗骨
* 1979年：神偷妙探手多多
* 1979年：新貼錯門神
* 1981年：處決
* 1981年：天真有牙
* 1984年：鐵板燒
* 1988年：精裝追女仔II
* 1989年：福星闖江湖
* 1990年：吉星拱照
* 1990年：一眉道姑
* 1993年：濟公
* 1997年：暗花
* 2001年：廢柴同盟
* 2002年：35米厘兇心人
* 2002年：豬扒大聯盟（客串）
* 2003年：PTU
* 2004年：見習黑玫瑰
* 2004年：柔道龍虎榜
* 2008年：文雀
* 2012年：奪命金
* 2013年：掃毒 飾演 魏興光（八面佛）

### 舞台劇
* 1984年：白蛇傳
* 1984年：柳毅傳書
* 2000年：才子亂點俏佳人（藝進同學會）
* 2002年：新啼笑姻緣（新遍時裝粵劇）
* 2010年：審死官

## 音樂作品（唱片）
* 1976年：四傑傳 - 三笑姻緣及王老虎搶親（雜錦）
* 1976年：女人呢樣嘢（雜錦）
* 1977年：逼上梁山（雜錦）
* 1977年：香港無線電視片集主題曲精選（雜錦）
* 1977年：有心未算遲（雜錦合唱）
* 1977年：共你雙雙對對 - 18粵語流行曲（雜錦）
* 1979年：禪院鐘聲（雜錦）
* 1984年：白蛇傳（羅文/汪明荃/盧海鵬）
* 1984年：柳毅傳書（羅文/歐陽佩珊/盧海鵬）
* 1988年：龍鳳呈祥（甘國衛/黃敏儀/盧海鵬）
* 2000年：經典金曲卡拉OK Vol.6（雜錦）
* 2001年：娛樂經典金曲及卡拉OK（第一輯）（雜錦合唱）
* 2002年：娛樂經典粵劇卡拉OK（第三輯）（合唱雜錦）
* 2003年：電視主題曲送飯（雜錦）
* 2005年：粵調金曲星聲陣演唱會及卡拉OK（群星合唱）
* 2005年：恭喜發財迎新春 全新巨星原裝 MTV （雜錦）
* 2006年：世紀龍騰 原人原唱MTV（雜錦）

## 「盧海鵬試咪」
香港坊間有一句粗口叫「盧海鵬試咪」，咁係因為盧海鵬試咪會講粗口去「屌你老母屄」。

## 參考

## 出面網頁
*
紅磡海底隧道

**海底隧道**（），又叫**紅磡海底隧道**，簡稱**紅隧**、**海隧**，係香港第一條過海行車隧道。

佢好快就代替渡輪嘅地位，每日車流量龐大，所以成日塞車。所以之後再起東區海底隧道、西區海底隧道同埋多條過海鐵路，幫佢分擔交通流量。

## 概要
海底隧道係1969年9月1號動工，1972年8月2號通車，耗資3.2億港元。隧道全長1.86千米，車速限制每個鐘70公里。穿過維多利亞港，將九龍半島同香港島兩岸獨立嘅道路網絡連埋一齊。

隧道由香港隧道有限公司以「建造、營運、移轉」形式興建同經營，專營權喺1999年9月1號屆滿。海底隧道南端出入口位於港島灣仔區嘅奇力島，因工程關係，個島已經連埋香港島。北端出入口位於紅磡灣填海區。收費廣場位於紅磡灣出口，一共有16個收費亭，其中10個係人手收費亭，兩個係專利巴士專用嘅快易通自動繳費亭，而剩番4個係快易通專用嘅自動繳費亭。2017年12月3號起，駕駛人士可以喺海底隧道嘅人手收費亭，用八達通或本地發行嘅非接觸式信用卡（包括Visa payWave、感應式Mastercard同銀聯閃付）拍卡畀隧道費。

海底隧道係香港最繁忙嘅4線行車隧道之一，亦係香港最繁忙、使用率最高嘅道路，其次係東區海底隧道。佢雙線雙程行車嘅舊式設計唔足以應付日漸增長嘅行車流量，所以隧道嘅行車流量喺1982年已經飽和，往港島方向幾乎每日上下晝繁忙時間（尤其係朝早8點至10點）例必塞車。因此除隧道收費外，由1984年6月1號起，當局向所有車輛徵收隧道稅，希望減低流量，但成效甚微，後來政府決定喺1986至1989下半年起東區海底隧道以分流部分車輛嚟減輕壓力。

紅隧九龍入口喺港鐵紅磡站旁邊，由於東鐵綫暫時未過到海，唔少新界東嘅居民會先搭東鐵綫到紅磡站，再喺紅隧收費廣場嘅巴士站轉過海巴士，特別係朝早返工時間，過海隧道巴士站經常逼滿乘客，排隊上車嘅人龍有時更排到連接港鐵紅磡站嘅天橋。因此，巴士公司會喺繁忙時間為部分路線安排吉車去過海隧道巴士站疏導乘客。

## 通車儀式
1972年8月2號，第25任香港總督麥理浩爵士（Baron MacLehose of Beoch）主持剪彩儀式，宣布紅磡海底隧道正式通車。電視藝人沈殿霞坐一架老爺車，駛過紅磡海底隧道，成為第二位正式使用紅磡海底隧道嘅市民。真正第一位使用紅磡海底隧道嘅市民係影住沈殿霞嗰架攝影師車嗰個司機。

## 事件
2019年8月3號反修例運動嘅旺角再遊行行完之後，有啲示威者兩度走咗去紅隧收費廣場短暫阻塞交通，期間紅隧需要封閉，係自紅隧通車以嚟頭一次因為示威活動而封閉。

同年11月11號開始，受反修例嘅黎明行動影響，紅隧多次被堵塞，到14號晚理工大學嘅示威者大肆破壞收費亭同行政大樓設施，令紅隧完全運作唔到，亦令警方強硬應對香港理工大學衝突。紅隧要到27號清晨先至通返車。

## 過往收費

## 行經嘅巴士線
* 101、101R、101X、102、102P、102R、103、104、104R、106、106A、106P、107、107P、108、109、110、111、111P、112、113、115、115P、116、117、117R、118、118P、118R、170、171、171A、171P、171R、182、182X、N11、N118、N121、N122、N170、N171、N182、N368、N373、88R

## 鄰近地標
* 香港理工大學
* 置富都會
* 香港體育館
* 香港歷史博物館
* 香港科學館

## 易通行

## 相

Image:XHT-1970s.jpg|1970年代奇力島入口
Image:HK CrossHarbourTunnelNight 20070930.jpg|紅磡收費廣場
Image:TrafficTimeNotice CrossHurbourTunnel Hong Kong.jpg|香港仔隧道出口嘅顯示板，顯示使用西區、東區同紅磡海底隧道嘅時間
Image:HK Hung Hum Cross-Harbour Tunnel 101 Bus Stop.JPG|紅隧嘅巴士站
Image:AN-s.jpg|途經紅隧嘅110線，去筲箕灣同九龍鐵路站
Image:Scania N113DRB bus (KMB Route 116, Hong Kong).jpg|途經紅隧嘅116線，來回鰂魚涌同慈雲山（中）
Image:KMB101.JPG|途經紅隧嘅101線，來回觀塘（裕民坊）同堅尼地城


## 影視文化
2017年由劉德華主演嘅港產片《拆彈專家》，故仔主軸係講有恐怖份子堵塞紅隧放炸彈，製作人員搭建咗個一比一嘅紅隧模型嚟拍攝。

## 睇埋
* 東區海底隧道
* 西區海底隧道

## 出面網頁

* 運輸署行車隧道收費表
* 香港到九龍過海行車速度及時間
馬時亨

**馬時亨**（，）係香港財經界人士，時任港鐵公司非執行董事局主席，中策集團（）主席兼非執行董事。做過香港商務及經濟發展局局長。

## 屋企
馬時亨祖籍廣東潮州。1952年2月22號響香港出世。馬時亨係演員曾志偉嘅表哥（佢同曾志偉係香港退役賽駒「表表馬」嘅馬主）。

## 學業
馬時亨喺香港大學畢業，讀經濟同歷史系。

## 事業
1973年畢業之後，馬時亨加入美國大通銀行。輾轉至1990年做熊谷組董事。後尾重投大通。2001年5月轉到李澤楷旗下電訊盈科，李澤楷送咗名下七百幾萬股電訊盈科股份畀馬，當時市值超過港元一千萬緡。

2002年7月，香港特別行政區行政長官董建華委任馬出任財經事務及庫務局局長。2008年6月24號，馬因為患腦動靜脈血管畸形而宣佈辭職，獲得批准。

2010年3月，馬被委任做華潤置地獨立非執行董事，同年7月被委任做加拿大赫斯基能源董事。2011年3月，被委任和記港口信託管理私人有限公司（管理旗下和記港口信託）獨立非執行董事。

2015年7月7號，香港政府宣布委任馬喺2016年1月1號起接任錢果豐博士做第2任港鐵公司董事局主席，任期三年，至2018年12月31號。

2022年7月，佢接替夏佳理，做富衛集團第二任主席。

## 公職
*香港交易及結算所有限公司創業板上市委員會
*香港證券及期貨事務監察委員會委員
*香港收購及合併委員會委員
*地產代理監管局委員
*香港再出發大聯盟發起人

## 個人榮譽
### 勳銜
* 金紫荊星章（2009年）
* 太平紳士（2010年）

### 榮譽博士／院士
* 嶺南大學榮譽社會科學博士（2014年）
* 香港大學名譽大學院士（2016年）
* 香港城市大學榮譽社會科學博士（2016年）

## 參考資料
*「細價股股災」問卷調查結果，香港太陽報，2002年8月12號
* 馬時亨 打高球 悟人生 不認輸，香港文匯報，2005年3月2號
*馬時亨夫人帶領全城禱告，香港明報，2005年5月14號


## 出面網頁
*有關「仙股」及「除牌」嘅報道概略
*特區政府新貴：打工天皇馬時亨年薪千萬
* 

類:香港城市大學榮譽博士
類:香港大學名譽大學院士
類:嶺南大學 (香港) 榮譽博士

類:電訊盈科

類:港鐵公司

類:香港馬主
謝賢

**謝賢**（），原名**謝家鈺**，人稱為**四哥**，係香港名演員。

## 家庭
謝賢係廣東番禺人，1936年響省城出世，響八兄弟姊妹排第四，所以叫四哥。家族響省城做銀號，家底豐厚，不過後尾沒落。

之後佢來咗香港，未到二十歲麗澤中學畢業，考入演員訓練班。

有過兩段婚姻，老婆分別係甄珍，之後係狄波拉。謝賢同狄波拉生咗一仔一女，叫謝霆鋒同謝婷婷，不過都係離婚收場。

## 演出作品
### 電視劇（[[無綫電視]]）
*1974年 一窗幽夢（同甄珍合演）
*1978年 蕭十一郎（同李司棋，黃淑儀合演）
*1979年 天虹（同汪明荃合演）
*1980年 離別鉤 飾 狄青麟（同狄波拉合演）
*1980年 千王之王 飾 羅四海（同汪明荃合演）
*1980年 上海灘續集（同黃淑儀合演）
*1981年 情謎
*1981年 千王群英會（同汪明荃合演）
*1981年 紅顏（同黃淑儀，呂有慧合演）
*1982年 天龍八部 飾 段正淳 
*1982年 萬水千山總是情 飾 阮庭深（同汪明荃合演）
*1983年 射鵰英雄傳之鐵血丹心 飾 楊鐵心（同李司棋合演）
*1983年 再見19歲 （同李司棋合演）
*1984年 秋瑾（同汪明荃合演）
*1985年 武林世家 飾 方存信
*1985年 雪山飛狐 飾 苗人鳳
*1986年 黃大仙
*1986年 薛剛反唐 飾 薛丁山
*2020年 法證先鋒IV 飾 龍兆天（同米雪特別演出）

### 電視劇（[[亞洲電視]]）
*1995年 千王之王重出江湖 演 龍四（同葉童、劉松仁、楊恭如、吳元俊、米雪、林志豪合演）
*2005年 情陷夜中環
*2006年 情陷夜中環2

### 電影

## 執導作品
*窄梯
*明日天涯
*冬戀

## 注


## 出面網頁
*謝賢 個人資料
狄波拉

**狄波拉**（，），原名**李敏儀**，又名**李嬙**，係香港女演員，選美出身。狄波拉個名來自佢個英文名Deborah。

## 生平
狄波拉籍貫江蘇無錫，父母係上海人，1951年10月27號香港出世，響一間女校畢業。不過佢個仔謝霆鋒響《鋒味第二季》第十集話狄波拉其實響泰國出世，係個孤兒仔，後嚟畀嚟自上海嘅養父領養。

1973年喺香港「東方選美會」中勝出，跟住代表香港參加喺菲律賓馬尼拉舉行嘅「亞洲小姐」選舉。1974年2月又參加「太平洋皇后」選美會。

之後，佢加入麗的電視（亞洲電視前身）主持電視節目《麗視滿香江》。1974年加入嘉禾做電影演員。1975年入香港無綫電視演《歡樂今宵》。1976年演無綫長劇《狂潮》而走紅。80年代初，狄波拉開始出演棟篤笑。

響舉家移民加拿大後，狄波拉開始淡出娛樂圈。90年代息影，最收尾演出嘅作品係1993年嘅《情天霹靂之下集大結局》。

## 屋企
1979年佢同謝賢結婚，生咗一仔一女，即係謝霆鋒同謝婷婷。香港前途談判期間，夫婦成家齊齊移民加拿大溫哥華。之後，狄波拉同謝賢離婚。2000年，喺新加坡同飛行員江耀城（綽號鬍鬚Kong）註冊結婚。

## 演出作品
### 電影
*1977年 香港艾曼妞
*1977年 金玉良緣紅樓夢
*1988年 猛鬼佛跳牆（董驃、李麗珍）

### 電視劇（[[麗的電視]]）
*海角風雲（1975）

### 電視劇（[[無綫電視]]）
*狂潮
*書劍恩仇錄

### 其他演出
*歡樂今宵
*麗視滿香江

## 攷

## 出面網頁
*狄波拉 --- '''謝霆鋒'''的生母，也是1973年第一位“亞洲小姐”的港姐代表
蘇錦樑

**蘇錦樑**（，，），係一間律師事務所高級合夥人，做過民建聯副主席、香港政府商務及經濟發展局局長，擁有過加拿大護照，宣佈任命做副局長後，《信報》指佢有加拿大國籍。

初期蘇錦樑接受訪問時，話國籍係私人資料，有一大堆原因唔方便回應，只係話任命冇違反香港基本法；之後，有人再發現有多幾個副局長有外國國籍或居留權，引發輿論；最後蘇錦樑喺5月29號宣佈放棄加拿大國籍。引發輿論關注嘅重有佢喺2009年4月嘅卡片風波同2011年7月嘅僭建風波。

蘇錦樑後生時喺加拿大卡爾頓大學攞到經濟學士學位，同埋渥太華大學工商管理同法律雙碩士學位；2000至2003年做黃大仙區議會議員同慈雲山分區委員會委員；而家係醫院管理局成員、嶺南大學校董同策略發展委員會成員。2008年6月，蘇錦樑獲委任成為香港商務及經濟發展局副局長，2011年6月尾起升做局長。

蘇錦樑受曾鈺成喺1996年嘅一場電視辯論感動，喺1997年加入民建聯，打文書工；佢做過民建聯附屬組職青年民建聯第一屆總監。

2025年12月13號，蘇錦樑死訊傳出，有消息話佢係因為腦血管病喺新加坡病逝，享年67歲。

## 個人榮譽
* 太平紳士（2004年）
* 金紫荊星章（2012年）

## 睇埋
* 一男子因素：蘇錦樑回應香港免費電視牌照爭議嘅時候一啲記者問題所引申嘅政治術語

## 攷

## 出面網頁

* 顧問 | Advisors—會務顧問，民主建港協進聯盟
半山區

**半山區**係香港嘅一個高尚住宅區，係太平山山頂同中環之間，居民多數屬中產階級；鄰近中環銀行辦公室商業中心區，交通好方便。

## 地理位置
具體定義，半山區東由灣仔區同中西區嘅邊界開始、西至薄扶林道以東、南至薄扶林郊野公園以北、北至皇后大道以南。大概由1990年代開始，有地產行業相關嘅公司將半山區連同薄扶林嘅豪宅區叫「西半山」、中環金鐘嘅豪宅區叫「中半山」、跑馬地同渣甸山等地區叫做「東半山」、寶馬山同柏架山嘅豪宅叫做「北半山」，但係呢啲並唔係官方名，只係稱號或者將範圍縮細。而市民大眾日常普遍講半山區，都係指呢個地段。

## 特色
喺以前，主要都係外國移民住半山區，本地人係少數。

半山區擁有濃厚嘅殖民地色彩。例如有唔少歷史特色嘅校舍，例如香港大學。重有，半山區有一啲以香港總督命名嘅街道，例如般咸道同堅尼地道。

## 著名地點、街道同建築物
### 地點
*姻緣石
*馬己仙峽

### 主要街道
*干德道
*堅道
*般咸道
*羅便臣道
*旭龢道
*紅棉路
*花園道
*馬己仙峽道
*堅尼地道
*梅道
*麥當勞道
*寶雲道

### 建築物
*香港大學
*山頂纜車站
*中環至半山自動扶手電梯
*忠靈塔
*明愛徐誠斌學院
*舊英童學校
*孫中山紀念館 (香港)

## 睇下
*中西區
*太平山
跑馬地

**跑馬地**（以前叫做**黃泥涌谷**或**黃泥涌**，又叫做**快活谷**，舊稱**愉園，**日治時期叫做**青葉峽**）係喺香港灣仔區中南部，係香港早期開發嘅地區之一，有唔少高級住宅。

## 史
跑馬地一帶本來叫做黃泥涌谷，起源自從黃泥涌峽嘅溪流流下係黃色嘅黃泥水。

## 現況
跑馬地而家樓價好高，有外籍人士聚居，係香港所謂嘅高級住宅區之一。跑馬地亦都有不少食肆同酒店，係香港名人同明星出沒嘅地方，所以亦都成日有狗仔隊喺度偷拍。香港電視劇都成日喺跑馬地取景。

重有，中聯辦喺跑馬地買咗一啲公寓單元，畀職員做宿舍。

跑馬地馬場而家有時舉行賽馬，每逢跑馬地舉行賽事，都會有交通改道，車輛須要經黃泥涌道順時針方向進入跑馬地同馬場，交通會好擠塞。每逢跑馬地夜馬賽事，馬場嘅燈光會令附近嘅建築物受光害之苦。

## 著名地點
*跑馬地馬場
*香港賽馬博物館
*香港賽馬會跑馬地會所
*跑馬地電車總站
*養和醫院
*英皇駿景酒店 喺跑馬地宏德街1號 http://www.centamap.com/scripts/centamap2.asp?lg=B5&cx=836990&cy=814374&zm=1&mx=836990&my=814374&ms=2&sx=&sy=&ss=0&sl=&vm=&lb=&ly=
*跑馬地黃泥涌市政大廈 喺香港跑馬地毓秀街2號 http://www.centamap.com/scripts/centamap2.asp?lg=B5&cx=837198&cy=814462&zm=2&mx=837198&my=814462&ms=2&sx=&sy=&ss=0&sl=&vm=&lb=&ly=
*祥興咖啡室
*Amigo雅谷餐廳 喺跑馬地黃泥涌道79A雅谷大廈 http://www.centamap.com/scripts/centamap2.asp?lg=B5&cx=837092&cy=814769&zm=2&mx=837092&my=814769&ms=2&sx=&sy=&ss=0&sl=&vm=&lb=&ly=
*譽滿坊茶樓 喺跑馬地成和道63號地下 http://motor.atnext.com/moPrintContent.cfm?article_ID='%23%2CK%3EQ%3FS%26%20%40%20%20%0A&CAT_ID=18http://www.centamap.com/scripts/centamap2.asp?lg=B5&cx=837279&cy=814371&zm=2&mx=837279&my=814371&ms=2&sx=&sy=&ss=0&sl=&vm=&lb=&ly=
*香港足球會
*曉廬
*benson crab and wine

## 教育
### 基礎教育
*聖保祿中學
*瑪利曼中學
*寶血小學
*立本幼稚園
*寶覺女子中學

## 交通
### 主要交通幹道
*堅拿道天橋
*香港仔隧道
*黃泥涌道
*大坑道
*藍塘道
*成和道
*樂活道

### 公共交通
港鐵曾經研究起南港島線跑馬地站嘅可行性。但已經喺2009年被否決。

*電車

*巴士
**城巴：
***1 中環（港澳碼頭）↔跑馬地（上）
***1M 會展站↺黃泥涌峽
***8X 小西灣（藍灣半島）↔跑馬地（大坑道）
***A17 深灣↔機場
**聯營過海隧道巴士：
***117 跑馬地（下）↔深水埗（欽州街）

*小巴
**綠色專線小巴：
***5 香港仔（南寧街）↔銅鑼灣（景隆街）
***30 銅鑼灣（白沙道）↔跑馬地（冬青道）
**紅色公共小巴
***旺角－跑馬地
:以上只列出行全日嘅巴士同埋小巴路線

## 睇埋
* 灣仔區
* 寶靈渠
* 黃泥涌
* 黃泥涌村
* 黃泥涌峽

## 參攷
*雅虎：跑馬地基本資料
信報財經新聞

《**信報財經新聞**》（簡稱《**信報**》，）係香港一份中文報紙，1973年7月創刊，主要報導財經新聞，亦有講文化嘅副刊。創辦人係林山木（筆名林行止），編輯係練乙錚。

2012年9月3號由6緡港元加價至8緡港元。

## 同系刊物
* 《信報財經月刊》，1977年開始發行
* 《Lifestyle Journal 優雅生活》，2008年創刊，隨信報隔星期三附送
* 信報iPhone、iPad 同 Android app 可以喺iTunes store 同 Google Play 下載
* EJFQ.com - 為投資者追蹤出市入市訊號，畀投資者做自己資金嘅真正主人，為自己嘅投資組合掌舵
* 英文版《EJ Insight》喺2011年2月14號推出，提供以中國市場為基礎嘅分析評論同新聞報導 http://www.ejinsight.com

## 睇埋
* 李澤楷

## 出面網頁
* 信報網站 - 即時新聞 金融脈搏 獨立股票投資分析 政治經濟 名筆評論 - hkej.com，信報簡介
腦動靜脈血管畸形

**腦動靜脈血管畸形**（英文：**Arteriovenous malformation**，簡稱**AVM**）係一種先天性疾病，主要病徵係腦部血管唔正常聚集，令動脈嘅血液唔經微血管而直接注入靜脈，形成一種高流速同高壓力嘅血液短路，繼而增加腦內出血同中風嘅機會。

## 睇埋
* 馬時亨

## 出面網頁
* http://www.jkcoco.com/waike/20080427/14248.html 健康知識網
* http://www.takungpao.com/news/08/02/21/GW-866763.htm 大公報
文匯報

**文匯報**，可以係指：
* 文匯報 (香港)，香港出版嘅一份報紙 
* 文匯報 (上海)，文匯新民報業集團係上海出版嘅一份報紙
太陽報 (香港)

《**太陽報**》係香港東方報業集團旗下繁體中文報紙之一。佢嘅市場定位係幫《東方日報》對付同行競爭對手《蘋果日報》。

香港《太陽報》係1998年3月開始籌備工作，1999年3月18號創刊，當日頭版新聞係「打擊盜版大遊行」。創刊前已經喺電視出廣告，以「太陽一出、黑白分明」做宣傳口號，而且由嗰日起「太陽網」每日清晨都會更新新聞網頁。

創刊初期，《太陽報》加入減價戰，以港幣兩至三蚊不等嘅價錢（創刊賣2蚊、其後調至3蚊，再喺創刊半年後改賣2蚊）並以多條獨家新聞，搶佔市場佔有率。當時，《太陽報》發行量係全香港第三。

2016年3月29號，東方報業集團董事會宣佈，鑑於香港營商環境轉差，由2016年4月1號起，暫停出版旗下有17年歷史嘅《太陽報》，電子版同埋網站亦會同日停止運作，但唔排除日後經濟同營商環境改善後復刊。

## 參見
*東方報業集團
*香港傳媒爭議

## 外部連結
*太陽網
*香港網絡大典：太陽報造假事件

## 註釋
XHT

**XHT**可以係：
*紅磡海底隧道，一條位於香港的嘅隧道。
*哈梯語嘅 ISO 639-2 代碼，公元前 3 千年至公元前 2 千年期間嘅一段時間，亞洲嘅哈梯人使用該語言
創辦人

**創辦人**，係主力建立團體嘅人。團體可以係組織、公司、學會、會社、網站等等。

如果係法人團體，創辦人通常所指嘅係第一份公司董事註冊、社團幹事名冊、組織高級成員中有名嘅人。對於一個組織，佢哋都係具有控制權嘅人。不過，喺一個組織成立嘅時候，曾經出力、出資本嘅所有人，可能都會講話佢哋係「創辦人」，但一般來講，都只會講主要出力嘅人。

當一個組織能夠長期成功，身為創辦人係一種光榮，因此創辦人多數會有身為父母嘅心態，繼續出錢出力，支持個組織嘅發展同成長。但有時又未必，原因係當事人冇以此為榮，或者視之為「身外物」。例如當企業已經出售、冇咗控制權，或者網站已經轉手他人。

## 睇埋
* 企業家
石澳巴士總站

**石澳巴士總站**係香港島南區石澳沙灘附近嘅巴士總站，喺石澳道嘅東端。而家有兩條新巴線，主要服務嗰度嘅居民、商戶同埋遊客。

1955年落成嘅巴士總站站長室建築，喺2013年被列為二級歷史建築。

新巴以前經營一條冷氣巴士309線，來回中環同石澳，已取消。

## 路線資料
### 新巴9線
*石澳←→筲箕灣
提供石澳來往筲箕灣嘅巴士服務，1951年4月16號起投入服務。

### 新巴N9線
*石澳←→筲箕灣（只係喺中秋節、聖誕同元旦前夕深夜同翌日凌晨行走）
提供石澳來回筲箕灣嘅節日通宵巴士服務，1997年12月24號夜晚起投入服務。

### 新巴X9線
*中環（天星碼頭）↔ 石澳
羅康瑞

**羅康瑞**（**Vincent Lo**或**Lo Hong Sui**）（），人稱「上海姑爺」，廣東揭陽普寧人，係香港房地產生意人、瑞安集團董事長、瑞安房地產主席、瑞安建業主席。

## 屋企
羅康瑞係羅鷹石四仔，羅鷹石就係鷹君集團嘅創辦人。

羅康瑞喺2008年11月27號同霍震霆前妻朱玲玲晌新加坡六星級酒店「四季酒店」結婚。

## 事業
1971年，佢借老頭十萬港銀，創瑞安集團，做營造，地產，建築材料生意。1984年，佢進軍上海，同上海共青團一齊搞酒店。1989年，天安門六四大屠殺之後，酒店少好多租客，團還唔到營造費。羅康瑞幫個團搞掂條數。當時個共青團書記韓正，就係家下上海市長。韓正同當時市長徐匡迪傾，將中國共產黨第一次會議個禮堂，周圍嘅地，交畀羅康瑞發展。呢度地方，就係今日上海新天地。呢個成2萬平方米，有成17000萬，有餐廳、酒吧、舖頭嘅發展計劃，就成為上海娛樂集中地。

因為佢喺上海大量投資，就畀人封為**上海姑爺**。

1995年，羅康瑞響重慶開水泥廠，自始瑞安集團就做咗中國三大水泥公司之一。

唔單止上海，佢重有計劃發展武漢、大連、佛山、杭州同重慶。

2005年福布斯富豪排行榜名列507位，估計財產達13億美金。過一年，2006年排562位，估計財產達14億美金。

## 部分公職

* 香港中華文化總會名譽會長
* 滬港社團總會名譽會長

## 政治立場
佢係香港親中派成員。佢有份贊助慶祝中國65週年嘅官方國慶晚會。

### 選舉經歷
2006年，佢喺選舉委員會界別分組選舉自動當選成為選委（中國人民政治協商會議）。

## 個人榮譽
### 榮譽博士
* 香港科技大學榮譽工商管理博士（1996年）

### 勳銜
* 金紫荊星章（1998年）
* 太平紳士（1999年）
* 大紫荊勳章（2017年）

## 睇埋
* 羅鷹石家族
* 香港商報

## 攷

## 出面網頁
* 瑞安建業
* 羅康瑞@福布斯2005
* 羅康瑞@福布斯2006

類:香港科技大學榮譽博士

康瑞
類:祖籍揭陽
朱玲玲

**朱玲玲**（）係1977年嘅香港小姐冠軍，成為名人。選到冇幾耐就嫁入豪門，嫁畀名商人霍英東大仔霍震霆，2004年離婚。

朱玲玲近來多從事慈善活動，家下幫慧妍雅集同埋2008年緬甸風災災民搞慈善賑災活動。

## 屋企
朱玲玲係緬甸出世嘅唐人，朱家祖藉廣東台山。朱玲玲嘅阿爸阿媽係緬甸華僑，九歲嗰陣，全家搬來香港定居。

### 婚姻
霍震霆大朱玲玲 12 歲，結婚後朱玲玲生咗三個仔，大仔霍啟剛、二仔霍啟山同埋第三仔霍啟仁。早年朱玲玲淡出社交界，專心湊三個仔。到1990年，朱玲玲曾同埋佢家姐夾份，喺中環開咗間賣英國飾物嘅精品店，但係由於家族壓力要退股。2001年，朱玲玲搬出霍家大宅，正式分居。

2006年9月，朱玲玲個好友葉蒨文向傳媒披露，霍震霆同朱玲玲喺2004年離咗婚，而且早喺1997年分咗居。

近年，朱玲玲同商人羅康瑞傳緊緋聞。收尾嚮2008年11月尾，佢哋嚮新加坡行婚拉埋天窗。霍震霆公開祝佢哋好運。

## 事業
佢中學喺香港國際學校畢業，之後英皇佐治五世學校讀預科。佢做過業餘模特兒，1977年參加香港小姐競選，得到冠軍同埋最上鏡小姐，係第一個一齊得兩個獎嘅參賽者。當選後只係娛樂圈發展咗好短時間，響無綫電視拍過一部電視劇《瑪麗關77》。

## 資料來源
*霍英東留不住香港小姐做媳婦 朱玲玲與霍震霆1997已分居
*朱玲玲返港拔足狂奔 蘋果日報 2006年10月17日
*淡泊名利熱心公益的雙料港姐朱玲玲
*細數嫁入豪門的女星朱玲玲
*壹本便利- 769 - 朱玲玲護殼之謎


## 睇埋
*霍英東家族
曾志偉

**曾志偉**（，廣東江門人，），人稱「獎門人」，係香港電影導演、演員、電視節目主持人同電視台高級管理人員。

## 生平
曾志偉後生嗰陣係個職業足球員，後來加入咗電影圈，由龍虎武師做起，變成咗電影導演。喺1980年代香港電影圈興旺嗰陣，曾志偉開始成日都喺電影度亮相。由於佢外形比較滑稽，所以多數都演搞笑角色，好似《最佳福星》同埋《富貴逼人》。因為佢演出多，又做編導，所以佢響電影圈有好高知名度。

曾志偉喺1990年俾亞洲電視重金禮聘主持搞笑節目，同林敏驄一齊主持《開心主流派》，無耐佢又俾無綫電視挖角，主持咗《超級無敵獎門人》系列。呢個節目最高曾經有三十九點收視點，所以曾志偉亦都幾乎年年都主持呢個節目。

## 出任無綫電視高層(2021年起)
2021年1月，曾志偉出任無綫電視副總經理（綜藝、音樂製作及節目）；同年9月27號升任「總經理（節目內容營運）」。

曾志偉上任後，曾經表示TVB嘅強項係合家歡市場，節目適合8個月至88歲，內容唔走偏鋒，唔教壞細路。佢又引入咗唔少外援參與電視劇製作，希望為製作帶來改變，其中葉念琛主理嘅《美麗戰場》同埋王晶主理嘅《一舞傾城》，都加入咗唔少強姦戲嘅元素，前者蔣家旻角色被強姦嘅劇情，長達兩分鐘，比起平時劇集嘅一秒強姦戲長好多，甚至成為《東張西望》宣傳劇集嘅重點。另外，曾志偉亦喺自己主持嘅節目《開心無敵獎門人》入面，向《聲夢》學員用嘴「接財神」 ，被一啲網民批評教壞細路。
## 家族同屋企
* 老豆，軍裝警署署長、足球員同通緝犯
* 姑姐曾金英；表哥馬時亨，財經界人士同前官員
* 堂家姐曾勵珍，無綫電視高層
* 兄弟曾志強
* 第一任老婆，藝人
* 第二任老婆朱錫珍
* 大女曾寶儀，藝人
* 細女曾詠儀
* 大仔曾國祥，編劇同演員；新抱王敏奕，模特兒、演員同歌手
* 細仔曾國猷，生意人同節目主持人

## 演藝事業
### 曾演出電影

#### 1980年代

#### 1990年代

#### 2000年代

#### 2010年代

#### 2020年代

### 監製
* 2007年 《生日快樂》
* 2007年 《烈日當空》
* 2010年 《72家租客》

### 曾演出電視劇
* 1992年 《卡拉屋企》（客串五集）
* 1996年 《新上海灘》
* 2002年 《齊天大聖孫悟空》
* 2003年 《少年大欽差》
* 2008年 《這裡發現愛》（飾演隆哥—台灣華視首播）

### 曾配音嘅動畫片
* 香港迪士尼卡通片系列配米奇老鼠
* 香港老夫子系列配大番薯

### 曾主持電視節目同埋綜合性節目
* 香港無綫電視獎門人電視遊戲節目系列綜藝節目
* 香港無綫電視《向世界出發》之「汶萊篇——國王與我」
* 香港無綫電視萬千星輝賀台慶
* 香港無綫電視歡樂滿東華
* 香港無綫電視香港小姐競選
* 香港無綫電視十大勁歌金曲頒獎典禮
* 香港無綫電視萬千星輝頒獎典禮

### 曾演出電視廣告
* （台灣）華上食品實業股份有限公司「大漢豆腐」
* （台灣）奇華股份有限公司「奇華月餅」
* Ölevia機頂盒

## 慈善
曾志偉同戚美珍合作投資香港社會企業嘅素食餐廳，重搵咗香港慈善團體龍耳請聽障人士做嘢。由於佢好積極咁幫聽障人士搵工，喺2011年4月3日，《平等機會委員會》同埋《香港失明人互聯會》一齊頒咗《無障礙英雄》嘅榮譽畀佢。

## 政治
曾志偉喺香港親中陣營人士，曾經擔任唔少中國共產黨旗下組織機關嘅成員。

2006年11月，曾志偉成為中國文學藝術界聯合會首批港澳會員。2007年1月，曾志偉當選廣州市政協委員。2011年1月，曾志偉當選廣東江門市政協常委。不過，由於檔期衝突等原因，曾志偉曾經連續四年缺席江門政協會議，被共青團中央機關報《中國青年報》點名批評「成日請假，有乜資格做政協委員？」。 2015年2月5號，曾志偉表示已致電請辭江門市政協常委一職，並對此表示歉意。

喺2016年，佢攞到120票成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。

2020年，北京未經諮詢或香港人同意而強行訂立《香港國家安全法》（當時惹起泛民主派一致負評），而去到5月29號，曾志偉亦有份參與一份文化演藝界支持《港區國安法》嘅聯署。但係，有關聯署之後被踢爆係一份老作嘅聯署，其中名單上嘅張寶華、徐熙媛、李巧靈同蔣志光矢口否認有份參與，而陳汝騫就响2019年釘蓋。

喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 部分公職

* 中國文學藝術界聯合會全國委員會委員

## 爭議事件
### 2006年無綫台慶
喺2006年嘅TVB萬千星輝賀台慶，曾志偉向鄭嘉穎作出一啲不雅動作，俾市民向廣播事務管理局投訴。

### 2006年《歡樂滿東華》公開性騷擾鄭希怡等多名女藝人被批評
喺2006年嘅《歡樂滿東華》入面，為咗籌款，鄭希怡同錢嘉樂一齊表現「空中飛人」，但過程入面發生意外，鄭希怡嘅褲被扯落嚟，當住全港觀眾露出黑色內褲。事後曾志偉公然話要睇「有冇得慢鏡睇多次？」，備受非議，容祖兒暗指佢無惻隱之心，就連譚詠麟都揶揄佢，問佢喺咪想再被人扑頭，又幫佢諗咗個新法號「永不覺悟」。最終曾志偉要公開道歉。

另外，曾志偉亦被指嘅同一節目入面胸襲陳文靜同埋對周家怡抽水。

### 被指控強姦藍潔瑛
有訪問影片喺2013年公開於互聯網，其中嘅已故藝人藍潔瑛講述自己早年被兩個「影壇大哥」強姦，當時外界反響極大；被指控者為在生嘅曾志偉同已故嘅鄧光榮，由於有啲版本嘅關鍵部分消咗音，曾經引致成龍被誤會為兩者之一。事件喺2018年初再被攞出嚟討論，有「模特兒教母」之稱嘅韓穎華仲實牙實齒話係曾志偉強姦藍潔瑛，但曾志偉發表聲明否認，仲控告對方誹謗。

### 武肺第一波疫情期間違反限制令
2020年2月16號喺武漢肺炎香港疫情肆虐期間，曾志偉曾經同一啲前度或現役嘅警務人員，包括朱經緯、警務處處長鄧炳強、總警司謝振中、仲有多名藝人包括成龍、譚詠麟、方中信等，出席香港明星足球隊晚宴，違反限制令，而晚宴嘅短片同照片，之後喺網上瘋傳，並惹嚟泛民主派支持者熱議。

### 就港姐報名人比人恥笑醜樣一事出律師信
2022年係港姐競選50周年，當中有啲人覺得好多報名人質素的確冇眼睇，因為咁，而比林作用「豬扒」嚟形容，即係恥笑佢地樣衰。無耐後，觸起左身為無綫電視高層嘅佢嘅神經，直接出律師信比講事實嘅林，仲話咁係「維護港姐尊嚴」。

### 嘴對嘴舓陌生女摩度
2022年9月30號嘅一個可能同魚子醬鑒賞班有關嘅晚宴，有個慶祝黎峇菈生日嘅環節，期間曾志偉有啲唐突噉樣，嘴對嘴舓咗對方一啖，紀錄該過程嘅影片經互聯網公開咗，坊間有唔少人睇咗之後批評曾志偉抽人哋水唔啱。當時在場嘅黃英豪後來形容，自己覺得嗰道嘅氣氛跟住變得唔妥，於是啦啦啉走人。曾志偉後來話自己唔識得黎峇菈。黎峇菈冇就此對外投訴，佢嘅社交媒體户口顯示自己跟住嗰幾日過得開心。

## 雜項
响2017年4月，有段影片經互聯網流傳，其中有個睇落好似曾志偉嘅人赤祼跳舞，似乎飲醉咗酒；佢個仔曾國祥向東網話嗰個唔係曾志偉。

## 註

## 出面網頁

* 
* General Manager (Content Operations) - Television Broadcasts Limited (TVB)，電視廣播
* 

類:無綫電視男藝員

類:香港客家人

類:無綫電視人物